Catialtu: Rual Hei Thang Fk. Fawi tein a phi chah khawh lomi, laimi tampi nu he pa he a kan hrok khotu le ,zungzal nunnak kan thlarau ca tiang a hrok khotu zu hi a dingtu maw Sual deuh, a zuartu si lo ah a serchuahtu hi dah?\nKei ka ruahnak ka chim lai i na ruahnak chim ve ko. Zu hi Pathian sermi, serlo mi ti cu ka chim lai lo. Nain Pathian nih zeizong vialte hi aser mi asi ti cu kan zumh cio lai dah. Pathian nih zeizong vialte aser lio hna ah hin zu ti bantuk Kuak khaini ti bantuk, vanlawng te hna phone te hna thil dang dang, Minung nih kan sermi hna hi Pathian thilser mi an si lo tiah ruat usih law Kan palh sual hnga maw, Khah sernak kong cu ta khan um rih seh.\nZu cu amah um tein um ko seh lawding hlah usihlaw Kan caah zu hi a buainak le thil tha lo a chuah pi lai loh,.. Kuak zu lomi caah kuak a herh lo, Dawr ah khat tung in a um ko nain a hmang duh lomi hna caah cun cawk a hau lo. Cu caah cun a fawinak in zunak in a dingtu hi kan bia pi deuh. Zu duhmi caah cun Zarhkhat rawl ei lo nakin voikhat zu din lo kan celh lo deuh ka ton tukmi asi ve. A ding ti lomi hna caah cun Zu hi zeitluk in dah a chiat ti theih khawh taktak a si lo.\nTahchunnak ah ti hal tuk lio ah cun chawl thu nih a thlak hnawhmi bungkur ti te hmanh kan mit a thi i din zawk lawng kan duh, sinain ti a hal ti lo tikah cun Tiva pi ti hmanh mit thit awk kan thei ti lo. Cu caah A dingtu hi kan sual deuh ko ti hi ka chim duh nak asi, a din thiammi hna caah cun, a sual lo, ram dangmi vialte bawi he chia he an din ko tung, din thiam ahcun a sual lo timi hi cu zu hal kan ngeih caah asi. Phun dang in chim ahcun zu nih a lem, monh cangmi hna an si.\nCu caah zu hal/ lem kan theih ti lo nak dingah cun lam pakhat te lawng lawng a um, lam tampi ko na ti men lai, khi lam tampi na timi cu Nangmah khuaruahnakl e duh thimnak a si ve ko. . lam pakhat te a um mi cu Jesuh khrih he Lungthin tak tein i pehtlaih lawng lawng hi asi… 2cor 5:17. Mi zeihmanh khrih he an i pehtlaih ah cun mithar asi, a nunning hlun kha a lo cang, nunning thar kha a thawk cang a ti. Nang nih teh zeitin dah na ruah? Tlerlungthawng\nNote: Hmanthlak khi Google ta kan lakchinmi a si.\nNu Nih An Duhmi Thil Thlithup Phun 5 ( Natlam Khawh Ahcun Na DL Nih An Kaltak Bak Lai Lo) si


Henry Van Thio:Harnak a tongh a poi kho taktak’Mirang bak nih an hrawh piak diam. – Onlinenungak\nHenry Van Thio:Harnak a tongh a poi kho taktak’Mirang bak nih an hrawh piak diam.\nMinung sing khat hrawng __________awimi Vice President Henry Van Thio facebook page cu October 20. khan a rawk. Henry Van Thio timi Facebook Page pakhat tu ah NLD le amah cawlcanghnak cu kan tar cang lai tiah page sertu nih thawng a thanh.\nVice President Henry Van Thio timi facebook page hi atu i Henry Van Thio timi page he kan fonh lai tiah kan tuai nakah kan delete kan hrawh sual ti ah Henry Van Thio timi page ah cun an ttial. Facebook pages fonh (merge) cu a fawitemi a si caah hrawh sual a si hnga maw, tiah ruahnak a um.\nVP Henry Van Thio hi vawlei le lei-kuang chuhmi hna kong ah rian pek a rak si a hlawh a rak tling ngai. Mah kong ah Kawl pawl nih an tihzah ngaimi a si. Lei-kuang le vawlei chuhmi kong a tawlrelnak tamdeuh hi a rawkmi Page ah cun an tar lengmang. Asinain atu cu hrawh a si.\nChinram, Hakha i tupa vawlei kong le innhmun, dum pawl kong ah an buai sek len lio ah VP Henry Van Thio hi aa thlaknak a um lo tluk a si. Media siseh, Opposition parties zong nih amah hi tamdeuh an rak ton ding a si, a tlaihmi rian a si caah. Nain atu cu caan a dih cang lai.\nAtu cu Myanmar president office page le website deuh in pehtlaih a si cang lai. Henry Van Thio timi page tu cu a rawkmi tluk in a cawlcang ti lo.\nAn ral tu hna caah thla va camh piak hna” ti hi chimh afawi tena’n tuah a har bik mi asi lai dah! ka ti. Dr. Sasa thangchiat le hmualphoh nak ca internet cahmai ah an rak thlah mi karak rel ve. Athang chiat chimtu pawl caah Dr. Sasa nih thla a cam piak hna, timi zawng ka hmuh chap.\nDr. Sasa hi Apa (Pupah A.B) raithawinak, an chungkhar thlacam nak, (amah pumpak hrimhrim, thla a cam tuk mi asi) pekchanhnak le zumhnak in, atu dirhmun aphan kho mi asi caah, amah hmual aphoh mi le zoh alangh mi hna caah thla ka cam piak anti mi hi acam piak hrim lai tiah ka zumh.\nDr. aa liim kaa-ah, (Kawlram chung luh angah rih lo) Health and Hope Clinic, Indo-Burma ah adirh. Harsatnak tampi arak tawn. Clinic dirhkhawh lo ding tiangin, adohtu an rak um. Adohtu vialte hna kha thlacam lungsau nak in Pakhat hnu pakhat ava panh hna, ava nawl hna, an tang ava dawr hna.


Chin Miphun Nih Teinak Le Luat Nak Kan Hmuh Ding Lam Nai Teah A Um Cang – Thechinlandtoday\nChin Miphun Nih Teinak Le Luat Nak Kan Hmuh Ding Lam Nai Teah A Um Cang\nadmin August 30, 2021 Leave a Comment on Chin Miphun Nih Teinak Le Luat Nak Kan Hmuh Ding Lam Nai Teah A Um Cang\nKAN TEINAK HI LAM HLA AH A UM TI LOAbraham nih, BAWIPA a hngah caan kha a sau in a har ko. Sihmanhselaw, Kum zeizat sau dah a hngah cang timi nakin a biadeuhmi cu, BAWIPA nih aa tinhmi caan a hung tlintu kha a si. BAWIPA tinhmi caan a hung tling i, a cing cangmi tarnu Sarah kum 90 nih Abraham cu biakamfa Isak a hrin piak ko. BAWIPA nih Khuaruahhar thil a tuah.\nChin Miphun kan luatnak caah, BAWIPA nih a kan tinhpiakmi caan cu a hung tling cang. Kan teinak le kan luatnak hi lam hlapi ah a um ti lo, lam naite, kan pawngte ah a um ko cang! Hi hnu kum 1, kum 2, kum 3 ah maw, kan teinak le luatnak hi a um ti lo. Aho nihdah, BAWIPA tinhmi caan cu a țhial khawh lai? BAWIPA nih ka tuah lai a timi cu aho nihdah a dawnh khawh lai?\nAho ruang hmanhah kan teinak le kan luatnak hi a si lai lo, BAWIPA kan PATHIAN thawngin a si ko lai.\nCucaah, Chinland caah kum tam a rak riancangmi ram pasalțha/nusalțha hna caah kum 70 renglo a cing cangmi tarnu Chinland zong nih luatnak fa a hrin cang lai i Chin Miphun nih teinak le luatnak kan hmu cang lai.\nCucaah, ahohmanh i nuainai in i țhuahțhah hlah u. Nan tuahawk le nan țuanawk cio kha, a caan chungah hin, khulrangin tuahțuan cio ko u. Gen 16:14 BAWIPA nih, ” BAWIPA caah hin zei thil paoh hi a har tukmi a um maw?” a ti ko hih!\nTuzing Cu Kawlram Khualipi A Si Mi Yangon Khuapi Chung Hmun Kip Ah Bomb A Puak →\n← SAC RALKAP PAWL PDF VEK IH UM IN KHAWSUNG THILRI FIR


Sungsai Sih Ka Dawt - THE CHINLAND POST\nSungsai Sih Ka Dawt\n|By Joel Ling| Uikheng bawitlang Za Tlir ţahnak a ruang an chimning aa dang cio, amah ka chawn kho rih lo, a fawn a rawk i Hakha ah an remh lio ti a si… innchung erh Uisih umhar pawl umhar phen ah Dingdin Music Magazine—Vol. 2 i ka rak tialmi “Sungsai Sih Ka Dawt” tu hi…\nAn tuah hlan thla thum hrawng hmanh in hin, a sungsai bak lai tiah ruah cio a si. A sunsai ve awk hrim a sinak cu, Thingtu khuachung mirum le mithawngtha tiah ruahmi Pu Al Tlir fapa, Than Buang le Thingtu an leng dawh bik, Duh Za Dim thitumh puai pei a si fom lai cu tiah. Hiti zapi nih a sungsai lai an tinak hi, Than Buang le Duh Za Dim an i zaat tuk ruang le khuami nih zeitikdah an i umh te lai tiin cuanh pengmi an si ruang, an sathah ding a tam lengluang tibantuk ruang theng ah aa hngat thlu lem lo. Puaizan ah saţeihsaw a um lai timi tu nih hin a linhsatter khunnak le a sungsai hrimhrim lai an tinak cu a si. An mawh ve lonak cu, Thingtu khuachungah hin sţeihsaw an kai lio a hmu balmi von ti ah, Thantlang ah Tangkua a kai balmi Phun Zel le Lal Iap, Natchaung ah a um balmi Khar Zel, Hakha a ni le sinah thla hnih a rak um balmi Thluai Zi hrawng lawng hi an si. An patung cheukhat nih, kan hmuh bal cio ko, an ti nain a ni le a caan fiang in an chim khawh ti set lo ruangah a si kho men, an pompiak huam hna lo. I, zapi ko nih cun sţeihsaw hi zei a si set zong an hngal tuk lo ti khawh a si, cuti an hngalh tuk lomi a um lai, an tuah lai ti a si tikah atu bantukin an tuah hlan thla thum hrawng in anmah Thingtu lawng hmanh si loin Uisih tlaang tiang tlirh dih in a linhsat cia le a sunsai chungnak cu a si.\nA caan cu Kawlram fidi Lin Zar Ni Zaw le fitlaw Ye Ko Ko an laar lio kha. A kum i hun chim ahcun 1992-93 kuakap. Hi hna pahnih hi Kawlram pumpi ti awk in an rak laar, a hlei in khuate lei ko ah an laar ning a zualhma. An i thlakmi video a zoh bal he zoh bal lo he an min cu hngalh cio le ceih lulh cio. Nungak lennak ah anmah pahnih kong a hong chuah i aa thlak kho set ve lomi cu, hing chichei in an ţhut sia a rem kho tawn lo. Cu ti a si ruangah a si men lai, Khiahhrap Tin Zel le Mang Irh tepawl zong video zoh ruah bak ah Thantlang ah zan thum riak in an rak choi kha. Hiti von ti tikah, anmah pahnih lawng tinak a si hrimhrim lo. Nungak tlang val lawng hmanh si loin patung a lawngkang deuh zong duhherh zalh ah an ti nain video zoh ruah deuh ah khuapi lei an panh cio ko ti a si.\nTikcu le caan an von pek cionak thawngin an fidi le an fitlaw konglam a chim kho le a rel kho an hong tam ngai cang. Nungak inn zongah lumsa ngai le tlo ngai in a ceih kho le aa thlak kho an karh ziahmah. Asinain, Kawl holh in thlakmi video a si tikah Kawl holh thiam deuh nih an chimmi kha a dik le a si deuh in zapi (a hlei in nungak pawl) nih cun ruah a si. Cuti an ruahmi hna lakah cun tlangval Khar Zel bia hi a pomtu an tam bik. Anih hi Natchaung a pate le sinah tangriat kum thum a cawng bal, cucaah Thingtu koko ahcun Kawl holh a ti kho bik ti khawh a si. An saya Bawi (PAT) zong nih a ka chei lai lo, a ngamh ahcun Kawl holh in kan i si lai tiah a singkhaw bal ti a si. Cuticun, an saya Bawi rori hmanh a von singkhaw ngam tikah, saya Bawi nakin a thiam deuh caah a si lai ti a si. An uar le an upat a zual.\nA taktak hon ti ahcun, Khar Zel hiti a laar le mi nih an zumh hi Kawl holh a thiam futfatmi nakin a naal ruang tu ah (kanmah lawng hngan) a si deuh kho men. Zeitlukin dah biachim a thiam ti ahcun, ram an vaihnak kong a chimmi hna hi dahkaw, ramvaih i aa tel ve bak komi nih an kaa an i aan i ţhep loin an ngaih ko cu. A hmuhmi miţhawng pawl hrim hi an ţhawng kho tuk. Pakhatpa a ţhawn ning cu amah le amah bak a ke-rek in aa tlai i a chukbaling in aa thlir kho, a ti ti si. Thingtu pawl nih cun, zei tuaktan cungcang lo khin me an pek mei ko. Sawri! an zumh ngai ko ti bia, an zumh lawng hmanh si loin cet…cet…cet… tiah an lu an sut len rih.\nCuti biachim a thiam (naal) ruangah cun a si bik ko lai dah. Atu Lin Zar Ni Zaw le Ye Ko Ko kong a chim zongah a chimmi video a zoh ve bak komi zong nih, a thli nawn khin an hna an rak tun ţhiamţhiam. A donghnaklei a hon phanh lebang khin cun, an taw an hun mer i amah lei an hoih dih ngawt. Cuti zapi nih ka bia an ngaih ti a hun theih in, a aw thluai daan a hon thlen tawn. A donghnak ah cun nungak le nutungno zapi lebang cu an celh bak lo. A thli in a rak fiik na, zapi hmuh lonak ah a mitthli a vaa hnawt na an si tawn. An ceihmi video thlakning suaisamtu (diretor) Mipua hmanh nih a bia hi ngai seh law a celh ve lo men lai. Asiloah fidi le fitlaw ah aa cangmi pahnih hna zong nih hin an celh lo ve kho men. Cucucaah, Lin Zar Ni Zaw le Ye Ko Ko thawngin an u Zel a ni le a zan in sunhlawih le zohcho a tong.\nTingtang tum thiam lo le hlasak thiam lo pawl vanchiatnak hri ah ti khawh a si. Lin Zar Ni Zaw le Ye Ko Ko nih an i thlakmi zatlaan (film) thar a hong chuak. Cu zatlaan thar a min cu anmah Kawl holh in “Sunhsameh A Chit (စြြန္႔စားမယ္႔အခ်စ္)” ti a si. Hi zatlaan hi Maung Zaw Thit nih a phuah i Ye Twin nih a sakmi “Sunhsameh A Chit” timi hla kha chirhchan in an i thlakmi a si. A zatlaan zoh a nuamh tlukte in a hla zong cu ngaih a nuam, thin a tok. A zatlaan nakhmanh in a hla cu a hong laar deuh ai. Cu tikah zatlaan kong naal ngang i a chim khomi nakin ngerh ngiaimai in Sunhsameh A Chit a sa khomi tu kha nungak pawngah an ţhu kho deuh cang. Asinain, Thingtu koko ahcun aho a sa kho le a thiam an um rih lo caah Khar Zel tepawl an van a ţha ti khawh a si. Asinain, a rau lo. Thantlang um Phun Thang nih Thingtu a nile a hong tlawn hna. Phun Thang hi tanghra kum hnih sung a si nain, khuapi lei um kan ti cu, Kawl holh zong a thiam cu a si lo nain mah buicawm hrawng cu a si. Tingtang tum bel hi a laak ci si kaw a thiam ngai. A aw zong a ţha cu a si lo nain Kawl hla sak a thiammi nih ţhat a hlawhter ngaingai.\nPhun Thang a phanh hnu cun Thingtu nungak pawl nih Lai hla an ngai duh ti lo. Hla hi zusa hei siseh law Lai hla cu a lu bantuk ah aa chuah. Kawl hla hi a taitit hrawng kan ti lai cu. Zulu cu a taitit a um chung kan ei tawn lo bantuk khin Lai hla zong cu khengkam ah nen a tong ve. Midang von chim lo, Mizo hla he Lai hla he duh tawk a ţhua tawn le a awrau zong a ţha bak an timi Remh Cung tepawl hmanh an man set ti lo. Phun Thang a van a ţhat khunnak cu, atu lio i a laar tukmi Sunhsameh A Chit hi a baihaat dih. A baihaat le a tum a thiam lawng si loin a aw he hrim a rak i kaih ngai. Sunhsameh A Chit a von tongh cang ahcun nungak pawl cu a hla sullam an hngalh lo buin an mitthli duldul in a tla tawn. Phun Thang an zoh ah Ye Ko Ko an mitthlam ah a cuang rua, kawi Phun cu Ye Ko Ko zoh khin an zoh rawh. Hi ruangah hin a si rua, zarh khat hrawng caam i a ra komi cu atu thla hnih leng a tlong cang. Kunza le zureu lo cun ka tingtang tum a tlo lo, ka hlasak kaa a thaw lo a ti hna caah kunza le zureu zong cham lote in Thantlang ah an va zalhpiak peng.\nA van a ţhat hoi fawnnak cu, Thingtu khua ah Kawl hla tum thiam tlangval pakhat taktak hmanh an um lomi hi a si. Kawl hla tum thiam a duhmi tlangval nih Phun Thang cu a zelh khin an zelh. A nile lo zong ek pet an vahpiak dih. Ti an dinh lo le rawl an khaih lo lawng khi a si. Cuticun, Phun Thang a nile inn cu music sianginn ko lawh aa tim cang. Asinain, an vanchiatnak cu Thingtu khua ah tingtang tum awktlak tiah ruahmi cu BYF ngeihmi he fonh in pathum lawng a um. BYF tingtang cu le zuun hlasaknak phunphai ah kan siang lo ti a si i hman khawh a si lo. A cawnnak te lawngah kan hman ko lai, tiin an pastor an va nawl len zongah nan tum duhmi le nan cawn dingmi hi zuun hla ţheo a si ko lai le, um ko seh. Zuun hla a si hnuhnu cu, hurhuuk tum bu in siseh, la…la…la….la, tiin siseh, na…na…na…na ti phun zong in siseh zeiti sak paoh ah zuun hla cu zuun hla a si ko (Mat. 5:28) a ti, ti si. Cucaah, Phun Zel le Lal Iap nih an ngeihmi tingtang pahnih te lawng, din loin i chawn cio a si. Uikheng Ral Hit nih a rit lioah a rak khuaimi No Hmung tingtang rawk zong saphaw he an belh len nain, a aw a hmaan thlu rih lo ti a si caah hman awk a ţha rih lo.\nLailei ahhin thil dang koko hi cu hei i hlan cio, hman khawh in hei i pek a va si tawn ko. Nain, tingtang a lak in hlanh tu cu hi chan lioah cun a har hringhran. Tum duh le thai duh cio a si tikah tangka te in i hlan a si. Tangka a ngei lo nih, nihlawh ţanh te ding zongin hlan khawh a si. Hiti a si tikah Phun Zel le Lal Iap cu lo kal zong an hau ti lo. An tingtang nih an rian a ţuanpiak dih hna. Zeitluk in dah hlan an ton ti ahcun, Than Buang le Duh Za Dim te puai a thaizan tiang khin an i hamcia (booking) dih. A tumtu an tam tikah a hri zong nih a celh ve hna lo i khuapi tlawng pawl sinah cah a tong bikmi hi tingtang hri a si cang. A hlan i cah a tong bikmi cite a laan kan ti lai cu.\nSunhsameh A Chit hi Thingtu lawngah a si lo, Uisih tlang lawng zongah si loin Kawlram pumpi i a laarmi a si tikah, khoika khua paoh, rak i sunhsa lulh cio. Khiahhrap lei zongin tlangval pali an tingtang i pai in an hong choi i Phun Thang sinah Sunhsameh A Chit a tum daan zan thum riak in kan cawng lai ti a si. Saibual le Uikheng lei zong in an hong choi lulh cio. Tlangval a cawngmi le an tingtang ngeihmi aa kaih lo caah thingpheng an saih i cawn man a pe kho lo deuh paoh kha thingpheng cun an cawng ve. A tum lawng si loin a hla zong cu thiam hau hoi kaw, cu ko nih cun a buaiter khun hna. Maktak khin an buai. Sianginn phah lung an laak i Phun Thang nih a ţialpiak hna ko nain Kawl carel thiam lo deuh ngawt an si tikah santlaih dawh a si lo. Cucaah, ar hla sak phun khin a cawnpi hna. Lungvar deuh nih cun a len khatnak hrawng khi cu an baihaat pah cang nain, thluakchia pawl nih cun a tawngh an tawng kho lo. A lung a dong i, hi hla ka thiam lo ruang i nupi ka ton lo si le nupi lo zongin tar mei ning tiin aa phuak tawk zong an um len cang.\nNamchan ngai le sunhsa ngai in tingtangtum le Kawl hla a cawngmi Thingtu tlanval pawl he pehtlai in Uikheng Za Tlir nih a zu vuai paar in a chimmi cu, “mimolh hna, nungak le music cu ralhrang nam in nam phun an si lo hi an hngal hnga lo maw, a ngiar in ngiar phun, sa peel in peel phun pei an si cu,” a ti ti si.\nTlangval zapi nih an i hneek khawh bak lomi cu, hi hla hi Am, Bb, C# tibantuk a key thlen le hmeh har nih dang khat, plucking phun i thai (tum) a herhmi nih dang khat si kaw cu ko cu an chaihma. Asinain, Than Buang le Duh Za Dim puai zan saţeihsaw ah ka sak te lai ti saduhthahnak nganpi he aa timlaam pawl tu cu an chei lo na bu tein an i hne ţialmal ko rih hna. Hiti a cawngmi lakah Duh Za Dim ţa Ngamh Thang hi a sak in siseh, a tumlei zongah a za cem pawl a si. Duh Za Dim ţa a si ruangah, Phun Thang nih ţha deuh in a chimh, hawidang nakcun a kan thleidanh deuh rereng tiin a rak i lungsi lo tawk zong an um len ve. Duh Za Dim cu rak i dawh ve hrim kaw a ţapa tingtang chimh hi Phun Thang nih arsa ei lai nakin aa ngaih deuh tawn.\nA hla bia a baihaat kho lo pawl nih, chim awk hngalh lo vansan chimpit ah Lai hla in hong kan lehpiak tiah Phun Thang cu an hauh. Hi thil a chuah hlan ahcun Kawl holh a thiam ngai le a naal ngai um khin a um ko nain, atu cu a um sia a rem ti lo. Tingtangtum le Kawl hlasak nana ahcun Thingtu ah aho nih an soisel ngam lo nain, Kawl holh kongkau ahcun Khar Zel tepawl, an saya Bawi tepawl, an pastor tepawl zong an um sawh ti ve rua lai lo. Aho dah a pur kho bik, ahodah a kheng bik tiin nang maw kei aa ti ding lawngte khi an si. Asinain, an hla bia hi felfai deuh in an hon zoh ah an thawchuah aa tet ngai cio. Anmah lila an lung a fiang lomi a um len. Fiang ngai i an hngalhmi hnihkhat hmanh Lai holh in a zeiti sette, a zeiti theng deuh in dah kan leh lai an ti ah an lu an i kheuh len. A hlabia dang cu hei um ko seh, “sunhsa meh a chit” hi zeitin dah kan leh lai ti an ruah ah an cal an sur. Ni hnih a rauh hnu ah, an pastor nih “sunhsa” cu “pekchanh” a si ko a ti i “I pe chan sih ka dawt” tiin a leh. Khar Zel nih “sunhsa” ti cu “namhchih” a si a ti i “namhchih sih ka dawt” tiin a leh ve. An saya Bawi nih, “sunhsa” cu “pahchih” a si a ti i “pahchih si ka dawt” tiin a leh ve. Asinain an tlangval pawl an lung a tling lo. Sunhsa timi awchuah he an i hlat tuk. A sullam a khen lo zongah a awchuah aa naihmi kan duh, sunhsa timi he aa khah pah lo ahcun nungak pawl nih zei ah an kan rel hlei lai lo, ti a si. Cucaah, Phun Thang nih, “sunhsa” cu “sungsai” tiin a lehpi hna i tlangval pawl an lung a tling hringhran. An saya Bawi le an pastor tepawl nih “sunhsa” a si komi “sungsai” i leh rilmal cu, hell a tlak lo ahcun a mak te lai ti phun khin an lu lawng an lei hnawh hna. Nain, an tlangval pawl lungput le mit-au ahhin, i sungsai rih phot ko usih, a herh le hell tu ah i pekchanh khawh, pahchih khawh le namchih nun kan ngeih nakhnga kan sunhsa te mei lai, ti a si. An zeite a poi ruam lo.\nA Kawl hla in siseh, Lai bia in an leh chommi in siseh ni le caan a hong rauh bantukin a sa kho le a tum kho tete an hong karh ciahmah. A tum tu hi cu a hla dihlak a tum kho an um rih lo. A sak tu cun, an i zuam ve hraat le a sa kho tete an um pah. Lai hlabia in a sa kho lebang hi cu an tam ngai cang. Kawl hlabia bak tu cun Ngamh Thang le Lal Iap lawng nih a dongh tiang an sak khawh. An sak khawh titik ah, hi hla a phuaktu Maung Zaw Thit tibantuk nih an sak lio an ngaih lehlam tu ahcun Lai holh in an sak an ti ţhiam ko hna lai dah. Lai khuate Kawlholh cu hei tuak ko uca, hla chinchap. Asinain, sţeihsaw zan ah Maung Zaw Thit a ra lai lo, Ze Twin zong rat dawh a si lo. Kawl midangdang zong an um lai lo. Anmah Thingtu khuami le Uisih tlang puaizawh cheukhat lawng an si ko lai caah a hlabia (awchuah) an khen tuk lo kongah lungretheih ding a um tuk lem lo. Kawl hla in a sa khomi anmah pahnih nakin a buai deuhmi cu Lai hlabia in a sa pawl hi an si. Zeicatiah, an hla hi minung pakhat lawng nih a let lo, a lettu pali hrawng nih version pali hrawng in an leh tikah, Lai hlabia in kan sa an ti nain an i khat naisai hna lo. Cu nih cun Lai hla in a sami tlangval pawl kar ah lungruallonak tiang khin a chuahpi. Asinain, zapi ko nih cun Phun Thang leh ning deuh hin an sak bik.\nTahchunhnak i von chim ahcun, “Sunhsameh ku chit ze laih ze la, sunhsameh ku chit ze piau” timi hi an pastor nih cun, “Pechan sih ka dawtte zul ngam ci, pechan sih ka dawt aw phuang” tiin. Saya bawi nih “Pahchih sih ka dawt aw dawi ngam maw, pahchih sih ka dawt aw phuang” tiin. Khar Zel nih, “Namchih sih ka dawt khun zul ngam maw, namchih sih ka dawt khun chim” tiin. Hi ahhin Kawl nih “laih လုိက္” an timi ah an i dang hna. Laih cu zul a si ko a tina, dawi zong a si ve ko a tina. Piau (ေျပာ) kong zongah hin ‘chim’ tinak a si ko nain hla ahcun ‘phuang’ hi aa dawh deuh a ti zong an um hoi. Va si ko rih seh. Tlangval pawl nih a awka an ngaih bikmi an Phun Thang nih a leh ve ning tu ahcun, “Sungsai sih ka dawt aw zul ngam ci, sungsai sih ka dawt aw phiaung” tiin a leh. ‘Phiaung’ ti cu zeidah a sullam tiin a buai le a dothlat an tlawm lo. Phun Thang nih zeipoilo ngai khin, phuang tinak a si ko. Piau timi he a awchuah von i khat deuh seh tiah piau le phuang kar in kan phiaung ko hme cu, a ti salam hna. Cuticun,\nSungsai sih ka dawt aw zul ngam ci, sungsai sih\nka dawt aw phiaung …\nAn sungsai sih nih Thingtu khua cu a sungsaiter chin lengmang cang. Than Buang le Duh Za Dim puai cu a sungsai hrim te lai an timi hi ti mawh lo. An puai phanh hlan hmanh ah a rak i sungsaimi an um len cang. Sunhsameh A Chit video zatlaan le hla a laar hnu ah Thingtu khua ah sunhsa ngai le sungsai ngai in a zaammi kawp li rori an si cang. Cu ko nih cun, an sunhsameh a chit cu a linhsat ning a paar le a ziik ah a hun chiah. A linsa deuhdeuh, zaam ding in a rak linsami an tam chin lengmang ve. A zaamcia le aa um cia hmanh a thar in sunhsa ţhan an lungah a chuak nawn. Atu ning cun an khuapite in i sunhsa dih le i sungsai dih te ding phun khin an um rawh. Asinain, Thingtu an van a ţha. Anmah Thingtu lawng hlah Uisih tlang vanţhat bia ti khawh zong a si. An khua ning le an tlaang ning in an i sunhsa manh hlan, an i sungsai dih manh hlan ah, ţahchuak thawng pakhat an theih. An ţah a chuak hringhran.\nThan Buang le Duh Za Dim puai zan ah tingtang tum ding tiin an cenhmi Phun Thang a thi ti cu a si hraw lo. Thantlang ah a tlung diam ti zong a si fawn lo. Than Buang le Duh Za Dim puai zan ah saţeihsaw a um ţhan lai lo ti zong a si thlu lem lo. An puai lai zarh khat a duh ah, thlang khun a dim dingmi an Dimdim le sungsai ngai in Thingtu khua ah chikkhat a hong langmi an Phun Thang, Uisih vasum ah an i sungsai e ti thawng.\nThan Buang a thin sivangh le a lungkuai cu hei chia ko rih usih. Sţeihsaw zan sak ding tiah, ni hlawh thlah le ihhmu cim loin tingtang tum a cawng le hlabia a baihaat pawl an nihlawh le an sampaal lengluang. Nihlawh ţanh te dingin tingtang a ba in a rak hlaang chungmi tlangval pawl. Tingtang hlan man a faak tuk, hlan duh zongah zapi cu kan co fawn ţung lo tiin lei he ba he tingtang thar dekmak aa ngeihka te tlangval Za Duh tepawl. Than Buang le Duh Za Dim puai a dih bak in kan i sunhsa te lai tiah bia aa kam cangmi Par Hiang le Than Nolh tepawl… An fuhmi meiceu nih a mih taak diam hna ai. An i hngatmi vampang nih a cimh taak diam hna.\nTlangval zapi cu, kan ri lai maw, kan fim lai ti zong an i khiak kho ti lo. Saţeihsaw zan ah sungsai ngai in kan tongh te lai tiah Uikheng Cung Irh pi zufa a rak i phiar dikmi Za Duh le Lal Zel tepawl, an zufa an zoh ah an ţah a chuak, zatlak sa zoh khin an zoh. Tlangval lawng an si lo, an khuapi in an ţah a chuak. An ţah chuah daan le a ruang aa dan sawh bia te lawng khi a si.\nPhun Thang le Duh Za Dim an zaam zarh khat a rauh ah, Thingtu bawitlang nih an kam seh buin awdar thar an chuah.\n1. Hi hnu citcet, ‘sungsai sih ka dawt’ tiin siseh ‘sunhsameh a chit’ tiin siseh hi hla a sa paoh cu an taklawng bak in khuachung ah vah pi a si lai (tarno kan hual lai lo) . A hlabia i sak lawng si loin, hurhuk tum in siseh, la…la..la… ti phun zong in siseh aa tel dih lai hi iai.\n2. Sunhsameh a chit lawng si loin miphun dang hla paohpaoh (Mizo hla cu a poi lo) Thingtu khuachung ah atu in kum khat chung sak khawh a si lai lo. A sami cu, caang khat sak ah facang rel nga. Fung khat ning in a sami cu, facang pung hra pin ah pawţa hmasa bik an phur ngenge lai.\n3. Sunhsameh a chit a laar lio le a laar ruangah sunhsa ngai in a zaammi vialte cu, an zaam ni in kum sarih chungah aho taktak hmanh i ţhen khawh a si lai lo. An sunhsa bak caah a tlawm bik kum sarih tiang tal cu sunhsa lawlaw hna seh ca.\n4. Ar hmanh nih hla a sak tikah a sakmi sullam a hngalh cu mu. Hla satu paoh nih a sullam an hngalh bakmi lawng sak si cang seh. A sullam hngalh lomi cu hurhuuk zong in saknak nawl um ti hin hlah seh.\nSungsai sih ka dawt aw zul ngam ci, sungsai sih ka dawt aw phiaung …\nGlobal thlihran nih a hon hranhmi thli, Thingtu khua nih a dawp daan an i palh deuh vak rua. An i hamh. An i haak len. An khuapi in an i hamh dih hlan, an i haak dih hlan ah, atu bang phungthar an ser manhmi cu Usih tlaang vanţhat bia rumro.\n(Dingdi Music Magazine—Vol. II)\n(Hi capar cu catialtu hnatlaknak lak hnu ah tar mi a si)\nPrevious Covid-19 Zawtnak nih Hakha Dawr tampi a Hnursuan\nNext April 14 Hakha-Thantlang Caan Karlak Mei A Mit Lai


SALAI NGUN SAN AUNG NIH FIANTERNAK A TUAH CANG – The Chinlung Post\nSALAI NGUN SAN AUNG NIH FIANTERNAK A TUAH CANG\nCNLD-Thantlang Party Reform Tuahnak ah Salai Ngun San Aung Aa Tel Timi kong Fianternak.Tu lio zatlang bu le social media cungah ceih a tong ngaimi CNLD-Thantlang party chairman le chungtuan rian phuahnak le Executive Committee thar sernak (Party EC reform) tuahnak ah ka min telh ve a simi le The Chinland Post min zong telh chih a si caah fianternak ka hun tuah.\nDefesive strategy in lentecelh hi ka huam setmi asilo caah fianternak tuah tibantuk hi ka uarmi cu a si lemlo nain The Chinland Post min zong telh chih a hun si caah fianternak tuah lo awk a tha lo tiah ka hmuh i ka hun tial nak a si.Keimah cu 2015 in 2018 tiang Fidi Foundation tangah a ummi The Chinland Post Media ah Reporter in kaa thawk i Editor in Charge tiang a tuanmi ka si.\nCu rian ka tuan pah cun Kalay University ah History major in University Distance Education (A way tin) in ka kai i 2019 ah a chungin Qualify ka kai hnu ah 2020 in Yangon University ah Master ka kai lio a si. Cucaah phungning tein 2019 hnu in The Chinland Post ah zung riantuan (Staff) ka si tilo i online in biaruahnak an tuah caan ah moderator dirhmun in rak kan bawm an ka ti caan ah ka bawmh hna dah tilo ka catial mi ka biachim mi ka tuahmi paoh hi The Chinland Post ai ka awh tilo timi zong zapi sinah theihter kan duh hna.\nCun The Chinland Post i CEO a simi Salai Mang Hre Lian cu CNLD nih Hakha-Thantlang ah Campaign Specialist in an auh caah The Chinland Post in rian aa dinhnak fiangfai tein zapi sinah an rak thanh cang. Cun Salai Mang Hre Lian hi CNLD Party member le committee a silo i campaign specialist ah thlahlawh pek in an hlanmi a si ti zong theihter chih kan duh hna.July 13 ah Salai Mang Hre Lian nih Thantlang ah kal ding ka si keimah lawng ka si caah ka zul ngat tiah hawikom sinak in a ka sawm.\nCucaah zei a tuah ding zong ka hngalh lo buin ka zulhmi a si. Salai Mang Hre Lian cu Thailand Mahidol University i Master a kainak in a rak tlun ka a si i kan itong kho bal rih lo caah bianuam ruah pah in ka zulhmi a si. Kei cu party chungtel zong ka si ve lo caah le CNLD staff zong ka si lo caah a tuahmi dingmi thil a chungthil zeihmanh ka theihpi lo.\nKan kalti caah an tuahmi ka hngalh tawk ka tial lai. July 16 ah CNLD Central in upa pahnih rat i CNLD-Thantlang EC thar ser ding timhtuahnak an ngeih caah cucu khuazei ah meeting kan tuah lai, Meeting tah ho pawl dah kan sawm hna lai ti bantuk kha an ceihmi cu a si. Cucaah CNLD-Thantlang EC thar ser a si rih lo ti zong kha theihter kan duh hna. Cun Pi Chin Chin Pekthang MP caah an fehter an timi kong ah ka theih tawk ka tial lai.\nCNLD Central nih CNLD Thantlang Chairman le Secretary cu an phuah cang hna caah Candidate Pu Lal Maung Cung airawl kha minung thar thim a herh. Cucaah Thantlang upa cheukhat nih Pi Chin Chin Pekthang kha kan dir piak ko tiah an fial i cucu a cohlan ve hna caah a cohlan hna nak kong amah pumpak facebook in an ka sawmnak ka cohlan tiah a tarmi a si. EC nih siseh CEC nih siseh an ka fehter tiah a tialmi zong nan hmu lai lo i CNLD zong nih Chin Chin Pekthang cu kan party Candidate ah kan fehter an tinak zong nan hmu lai lo.\nJuly 16 ah CEC thlahmi upa hruainak in Thantlang EC thar an ser lai i Candidate zong EC level ah fehternak an tuah lai. Cu hnu ah CEC nih an zohfel lai i an lungtlin ahcun an fehter te lai.Cucaah keimah hi The Chinland Post ah rian a tuanmi ka si tilo caah ka tuahmi thil, ka chimmi bia le ka tialmi ca nih The Chinland Post he zeihmanh pehtlaihnak a ngei ti lo ti zong zapi sinah kan thanh hna. Catialtu Salai Ngun San Aung\nTULUK KHRIHFA HNA CAAH THLACAM AN CAH CANG, LUNG AFAK KO


Salute!Ram leh hnam tan a nun na a hlan ta. CNA/F, Salai thang hloh chuan a ram lleh a mipui, a hnam tan a nunna a hlan ta. – Hakha Cherry\nRalhrang Kawl ralkap he i tukdohnak ah CNA ralkap in Salai Thang Hloh (Runno- senkhat) nih ram le miphun caah a nunnak a pek. Ralhrang Kawl ralkap lei in minung tampi an thi ve. Salai Thang Hloh, na miphun nih upatnak sang bik kan in pek e. Ngaih a chia, lung a faak tuk. Pasalțha Salai Thang Hloh… Miphun ca ah nunnak dih tiang naa pekchanhnak hi zeitik hmanh philh ni um lai lo ee..\nTantaakmi chungkhar le miphun dihlak Bawipa tu nih kan ngaihchiatnak kan hnem in thazaang thar la chin ko hna usihlaw.\nRest in Peace! Miphun dawtu Chin National Army (CNA) Pasaltha hna hi Chin mipi nih chawva, thazaang le thlacamnak he dirpi chin hna usihlaw.Crd, salai thomas lian\n𝐌𝐢𝐳𝐨𝐫𝐚𝐦 𝐀𝐡 𝐑𝐞𝐟𝐮𝐠𝐞𝐞 𝐈𝐧 𝐀 𝐑𝐚𝐤 𝐙𝐚𝐚𝐦𝐦𝐢 𝐇𝐧𝐚 𝐓𝐡𝐞𝐢𝐡 𝐃𝐢𝐧𝐠 :Myanmar rambuai ruangah Mizoram lei ah mi tampi nan hung zaam. A hleice in ramri khuate deuh ah khua nan sa hna i, cozah leiin milu relnak cu a um lo nain kannih khua lawng hmanh ah minung 300 leng an um cang. Ram lengin a rami nan si tikah thutto umtuning le khuasaknak ah harnak tampi nan tawng lai. Cu bantukin khuachungmi zong nih nanmah ruang harnak tampi an ton ve ruangah kan theih cio ding ah a herh tukmi tlawmpal ka vun tial ve.\n1. India cozah nih Myanmar mi refugee in luh a sianh lo nabuin Mizoram state cozah nih unau dawtnak lungputin, phungning loin luhtermi nan si. India Central cozah nih a theih ahcun kirter ding nan si. Nan luhning hi refugee siloin khualtlawng bantuk nan si(Refugee cu nan si ko nain).\n2. Mizoram a rak lutmi lakah mifel le mitha tampi nan um, cheukhat belte cu mifel lo deuh zong nan um. Zu dingmi le mi mit-au a zaoh lomi, mah khua bantuk i mah duh paoh in a ummi pawl khi khuachung tlangval le khuatlang hruaitu mit nan kem tuk hringhran. Nanmah mi tlawmte pawl ruangah hin a’n zaangfaktu hna nih an in huat than te hna lai, ti ka phaang. Mifel lo pahnih khat ruangah chin refugee nih harnak nan ton khawh caah i ralrin a hau.\n3. Myanmar lei motor bike(kenbo/125) aa luhpimi zong tampi nan um. India cozah nih Myanmar lei motor bike hi a cohlang lo. Sinain, ramri kam a si caah palik le ralkap nih an in tlai hna lo. An in tlaih hna lo ruangah Hakha/Thantlang i cycle nan mawngh bantukin mawng hlah uh. India ahcun kehlei ah minung kianh ding a si. Kan traffic phunglam nan zulh lo ruang le rang tukin nan mawngh tawn ruang ah Chin refugee min a chia kho.\n4. Mizoram ahcun khuatlang le biaknak hi a biapi ngaimi ah chiah a si. Mithi an um tikah thlaan cawh le mithi in thutpi, tlangrian an auh tikah i thawh ve, Biaknak lei ah kan phaak tawk cio in i tel ve hna hi minung/mifim nunning ah ruah a si. Hi bantuk ah naa ve lo ahcun mi ah an in ruat lai lo. A caan ahcun, ‘Rome ah na um ahcun Rome mi bantukin um.’\n5. NGO(YLA, LSA) hna nih nan har tuk lai phaan ah, nanmah bawmhnak dingah an rian kaltakin heh tiah bawm an dawnh. Nan rak luh khawh nakding zong khua an khaang. Hilio ah cheukhat zu din awk kawl in le phungning loin khua a sami hmuh ding nan um ahcun an bawmtu hna thin a hung sual lai. Mizoram cu NGO ram a si kha philh lo ding. Khuachung zong ah tlangval fello deuh le hrut deuh an tampi ve caah refugee tlangval le khuachung tlangval buai sual hna sehlaw Chin refugee dangdang zong nih an tuar khawh fawn.\n𝑲𝒉𝒖𝒂𝒍𝒕𝒍𝒂𝒘𝒏𝒈 𝒄𝒖 𝒌𝒉𝒖𝒂𝒍 𝒌𝒂𝒏 𝒔𝒊 𝒃𝒂𝒏𝒕𝒖𝒌𝒊𝒏, 𝒎𝒊 𝒎𝒊𝒕-𝒂𝒖 𝒛𝒂𝒐𝒉 𝒃𝒖 𝒕𝒆𝒊𝒏 𝒌𝒉𝒖𝒂𝒔𝒂𝒌 𝒊𝒛𝒖𝒂𝒎 𝒅𝒊𝒏𝒈 𝒂 𝒔𝒊.Hihi ka chimmi hi huatnak ruangah a si lo, ka miphun hawi, u le nau hna nih harnak nan ton sual nakhnga lo, ralrin bia ah ka chimmi a si.\nMizoram chungah nan chungkhat/cingla a zaammi an um ahcun an rel khawh ve nakhnga rak share ve.Photo : Biak Hlei Par(Singer) le keimah By-Tluangaa Zathang


LEI DAI TANG KAN LUH HLAN CU CHINMI KAN RIAN ASI BY DAVID NGAISAK – The Chinlung Post\nLEI DAI TANG KAN LUH HLAN CU CHINMI KAN RIAN ASI BY DAVID NGAISAK\nTlukruan Nak le Mah tein Khuakhan LAIREL NAK” Ṭhancho nak lawng na Hmuitinh asi ahcun Cu lawng cu na hmuhco ve lai. Pek mi te lawng an co lai. Pekmi tiang lawng na hman khawh ve.Mah tein khuakhan LAIREL NAK Nawlvo kha a Hmuitinh asi ahcun Cucu na hmuh ve lai.Mah nawl in tuah nak Nawlvo a um lai. Upadi zalong tein ser nak nawl a um lai. Mah tein I Ukpennak nawl a um lai.\nMah tein zalong tein Biaceihnak nawl aum lai. Kah ngun sawm cu mah kut ah aum lai. Mah tein hman nak nawl aum lai. Mah tein duh nak le herh hai nak poah ah mersam khawh asi ve lai.Chin miphun le ram he aarup mi thancho nak Simankin kan tuah khawh ve lai. Cunglei in Sal btk in rian fial nak in kan I hlihphuah ve lai. Miphun hna tlukruannak kha nai hmaithlak ahcun Ramkhel, Sipuazi le Zatlang nun ah Tlukruan Cikcek nak hmuhco in na um ve lai.Kawl mi cu an tam deuh caah Pyithu ahcun tam ve ko hna seh.\nAmyotha Hlutdaw tu ahcun; Miphun hna ai-awh tu PALAI hna an si lai caah Kawl (12) a si ahcun, Chin mi (12) si ve ding asi lai. Cucu Federal Democracy kan timi cu asi.Tulio Hlutdaw um zat ning in cun Kachin, Karen, Chin, Mon, Rakhine le Shan Miphun hna ai-awh tu A Myotha PALAI cu (12) cio in kan thlah hna. An zapi tein (84) an si. Kawl miphun pakhat te ai-awh tu vial ah (84) an si. Ramkhel ah Tlukruan nak aum hrim hrim lo.\nChin miphun nih fang (1) kan co ah, Kawl miphun cu Fang (7) an co. Me thlak in Biaceih le khuakhan LAIREL tikah kan sung zungzal lai.Party ngan (2) asi mi USDP le NLD nih an pa (2) in cung lei ning tein an I tlaih lengmang. Remh ding zong ah an lung ah a um lo. Tlangcung miphun vialte zong nih Kawl duh nak phung cu ralchanh in le ralṭhat ngai in kan aupi lio asi. Hmailei zong daihin lo tein kan aupi zungzal lai.\nLeidai tang kan luh hlan lo le kan hmuh co hlan lo tiang, kan I zuam awk cu CHIN mi vialte kan hmaba rian asi. Cu lawng ah Tlangcung party hna thazang ngeih ngai ngai in kan ṭhawn chin chin lai. Cucaah, Miphun Tlukruan nak le mah tein khuakhan LAIREL NAK a cohlan lomi Party kha mee na pek ahcun, Chin miphun le Tlangcung mi vialte cu a hlankan in kan intuar ning tein kan pehzulh lengmang ko lai.\nMah miphun covo /Tinvo / Nawlvo adohdal tu hna kha thazang kan ṭhawn ter chin chin zong asi fawn.Mah miphun mah tein khuakhan LAIRELNAK le mah tein I Ukpen khawh loding in aho hmanh fial hau lo tein: Mah pumpak bak nih tuahto zong asi fawn. Panglong Biakam nak le Panglong hnatlah mi btk in; Mah miphun nih Kokek khuakhan LAIREL NAK Nawlvo kan co.\nMah Ramkulh kha mah miphun lawng nih: Zalon tein: kan Ukpen zungzal nak lai. Chin miphun nih kan mah Ngunsawm cu: Mah Nawlvo te he kan mersam I kan hman ve cang nak lai.Tlukruan nak tlamtlin tertu Kawl fang (1) a hmuhco ah: Chin mi nih fang (1) kan hmuhco ve cang nak lai. Amyotha Hlutdaw ah kawl (12) ah chin mi (12) kan si va cang nak lai.\nKawlmi (84) an si ah Pine kip nih (84) cio kan um ve cang nak lai. Mah le Pine cio ah Mah le Miphun Party cio kha Cohlan hnatlak nak he mee pe cio cang hna usih. Abik in chinram kulh um mi hna nih mah ram Kokek chuak Chin Party cohlan in me pe awk asi lai i, Chin Party nih TEINAK ahmuh co nak lai. Kan bawmh chan ding hrim hrim asi. Cucu Chin miphun hna kan rian ngan bik asi ve awk zong asi fawn.\nCHIN PARTY nih TEINAK a hmuhco ahcun Party ngan hna le Miphun dang hna kut in kan luat ve lai. Cung sang le tang niam pehtlai nak a tlau lai. Chin Party cu party dang hna he Tlukruan tein cabuai cung ah LAIREL Ṭi a si ve lai. Tlukruan nak le mah tein khuakhan LAIREL ning in khua kan sa ve cang lai.\nChin Party thazang nin Chin miphun limhang a cuaisan lai. Miphun dang nih Ṭihzah Upat mi kan si ve cang lai. Mah tein upadi suaisam nak Nawlvo le zalon tein LAIREL nak kong ceihhmai nak zong ah a tlamtlin Cikcek fawn lai. Miphun vialte nih Mah tein khuakhan LAIREL NAK hmuhco tuan hnaseh tiah Thlaza cam buin Pu Ngai Sak. Chairman. CNLD,\nUSDP LE NLD A TTANHMI PAWL CU NAN RAK CHANBAUNAK ALANG CANG HIH\nRAM PAHNIH US LE POLAND NIH HNATLAKNAK MINSEN AN THUT


Kan Vice president Henry Van Thio thil tuah mi cu a sunglawi bak ko\nVP Pu Henry Van Thio nih Bungzung Lungraang Mirang vawlei sehzung hun nakding a zoh than, thaal chung ah seh bunh timh. Bungzung pawng Lungraang tlang ah Mirang vawlei sehzung hun nakding cu March 2 ah Myanmar ram Vice President-2 Pu Henry Van Thio, Chin Ramkulh Cozah lutlai hna le khua upa hna nih an zohfel than, thaal chung ah riantuan hram an thawk cang lai, tiah kan theih. “Hi sehzung ah seh pathum an bunh lai.\nAtu hi an tawlrel cuahmah i April thla chung ahcun thil a fiangfai kho ding a si. Hi Lungraang tlang lung hi an zohfel tik ah kum 200 chung hmanh ah a lung a dih lai lo an ti. Cozah nih kum 30 ca in a tuah lai i ramchung lawng si loin India ram tiang zuar khawh a si lai. Hi sehzung nih hin a kan cawm te lai. Riantuantu zong a tlawm bik minung 1000 cu a hau te lai i kanmah Chinmi nih kan pawcawmnak ah hmang kho usihlaw a tha tuk hnga.\nSehzung tuan nakding hmun hi A,B,C,D tiah an then i Mirang vawlei (cement) tam taktak a chuak lai ti a si. “D” hmun ah Massive unit Limestone ti mi thungraang hi million 56.00 tones in million 61.00 tones a chuak lai. Bangladesh le India ram kuat khawh ding in Lei-um pawng Riva hlei zong million 755.00 dih in an dawnh lio a si,” tiah hi hmunhma zohfelnak ah a kal ve mi Chin Ramkulh Sipin Lutlai hlun Pu Thla Hre nih The Hakha Post ah a chim.\nHi Lungraang tlang hi Bungzung khua in meng 12 le Lei-um khuathar in meng 5 lawng a hlatnak hmun ah a um mi a si. Lam zong an pemh cang. Thaal chung ah riantuan hram thawk khawh ding in an tawlrel i tlam a tlin ahcun Chinmi pawcawmnak ca ah a thahnem ngai ding a si, tiah an chim cio.Re- Hakha Post\nBe the first to comment on "Kan Vice president Henry Van Thio thil tuah mi cu a sunglawi bak ko"


Pathian Nawlngaihnak caah Sunghnak - A VEL IN KHAMH KAN SI\nPathian Nawlngaihnak le Sunghmi\nAnnih an kal hnuah Bawipa vancungmi pakhat cu Josef sinah khan a mang ah a lang i, “Tho law, ngakchia le a nu kha i kalpi hna law Izipt ram ah va zam u. Cun chuak cang u, kan ti hna hlantiang cuka ah cun va um u. Herod nih ngakchia hi thah awkah a kawl lai,” tiah a ti. Josef cu a tho i ngakchia le a nu cu Izipt ram i zampi awkah zan ah khan a thawhpi hna. Cuka ah cun Herod a thih tiang an um. Hi thil cu Bawipa nih profet ka in, “Ka Fapa cu Izipt ram in chuah awkah ka auh,” a timi bia tlinnak caah Khan asi. Matthai 2:13-15\nJoseph le Mary an zumhnak khual lam ahhin an nunak ah an sunghmi, an liam termi le an kaltakmi thil tampi a um. Egypy lei an kal lio ah an hngalhmi thil tampi an kal tak. Phundang in kan chim ahcun, a harbik mi pekchanhnak, raithawinak, sunghnak an ngeihmi cu, an rak i ziaktuk cang i an rak i lawmhpi tuk cangmi hnangamnak Hmun le hma, hawikom theihngalh hna, le inn le lo kaltak kha asi.\nThil hman lo le sualnak chungah fak tuk in kan umcang hnu, kan i ziak tuk cang hnuah Pathian tinhpiak mi lamcung ah kal in a mah zulh ding hi caan tampi cu kan caah a har i a nuam lo ngaimi thil a si tawn. Kan tuah lengmang mi thil ttha lo tete le kan nunnak ah a nung cangmi nunzia ttha lo pawl kha kan i ziaktuk cang tawn hna tikah, Pathian nih tthanter i phakter a kan duhnak hmun phan kho lo in kan mah nih kan i ziak nak hmun, sualram tu ah kan hna a ngam deuh tawn.\nNa ngandamnak kha Bawipa na pek ahcun, na damnak caah na duh ngai ttung i na caah ral a si tung mi Rawl phun tampi kha na kal tak a hau. Na rumnak kha Pathian kut cungah na chiah ahcun, a herh lo nak hmun ah na hman tawnmi tangkaa tam pi kha na hman ti lo a herh lai.\nKa ngeih cia mi le kan tuah peng mi nunzia remh i kal tak hi a fawi te mi thil a si lo. A har taktak mi asi. Zeicahtiah kan i ziak tuk cang! Tih a nung mi thil ton ding cu a nuam lo ngai. Kan phak bal lo nak hmun i va kal ding zong hi kan caah a nuam lo ngai, a har ngai tawn; kan cungah fahnak a tuah i harnak a kan petu minung hna va ngaihthiam zong hi a fawi lo pin ah a nuam lo ngai i a har ngai tawn. Sihmanhsehlaw Thlarau lei i tthannak le Thlennak khuallam ahhin hi bantuk in a har ngaimi le a nuam lo ngaimi thil tampi hi kan kaltak a herh tawn. Zeicahtiah a harmi thil kaltak cu a nuam lo ngai nain, a chungah thilttha, Tthatnak a um.\nHitiin tuah dingah a harmi thil, kan i ziak tuk cangmi thil kaltak nak hi ton kan ngamh lo ahcun kan tuah tawn mi thil tthalo, a nuam ngaimi ah kan ruah mi sualnak nihhin a kan ttemttawn zungzal i, kan i nuamnak chung ah kan um peng caah, a donghnak ah cu nun nihcun Lawmhnak le hnangamnak hrampi a simi Pathian he khan a kan tthen tawn i kan nunnak cu Rawhralnak in a dih tawn. Baibal ca chung ah, "Kan Bawipa Jesuh Khrih i a Pa le a Pathian, zaangfahnak in a khatmi kan Pa, zeizong vialte ah a kan bawmtu Pathian cu lawm u sih!" II Korin 1:3\nTutan Khristmas ahhin, a hlan tawn bantuk siloin, Pathian cu Hnangamnak tlamtling petu Pathian asi nak kha a thar in cotthan dingah kan sawm hna. Pathian he an hlaat tertu na Nunhlun, thilttha lo pawl, na duh i na tlaihchan tuk cangmi Nunzia tthalo hna kha kaltak na duh asi ahcun a tu caan te hin Pathian sinah Khupbil in, "Bawipa, Na Hnangamnak ka pe ko sawh," tiah thlacam law hal.\n1. Na Nunnak ah na duhtuk cang ttung i a ttha lo tiah na ruah i kal tak a herh ko rua tiah na ruahmi Nunzia zeidah asi?\n2. Tukum Khristmas ah Pathian sinah hal law a harmi thil kaltak kho tu si i zuam.\nBawipa nih teinak in pe ko seh.\nAtanglei cakuang chungah na zumhnak kan hrawm ve. Pathian thawngtha na phuan asi.


Rev. Dr Ngun Awi; Vancung ka kai tiang kawl Party cu ka zum hna lai lo – Chin 11 News\nRev. Dr Ngun Awi; Vancung ka kai tiang kawl Party cu ka zum hna lai lo\nChin mi kan pa a si mi Rev. Dr. Ngun Awi bia hi mipi thinlung ah a hung cam ngaingai, zei ruangah tiah cun kawlram cozah i nihin ni tiang, a kan tuahto ning hi kei cu ka nungchung cu ka zum kho hna lo tiah a chim. Cu lawng si loin, kawl cozah nih postor vialte vote nan thla lai lo tiah ati. saupi kawlram thimnak lio ah ka um i vote thlak a kan senh bello.\nKeimah hi Politic minung ka rak si nain kum 6 chung politic ruangah thong tiang ka rak tla, thongchung ah ka piangthar i, thla ka cam mi cu Bawipa thongchung i, ka na ka chuah a si ahcun ka thihni tiangin na rian lawng, ka tuan cang lai tiah bia khiah nak ka rak tuah. Cu hnu cu nihin tiang politic kong hi ka tuah lo i, chim ding zongah ka ruat ti lo.\nKawl party nih chinmi phun hi kan duh nak an tuah ko tiah kan ruah nain, a chung lei taktak cun nihin ni tiang an thiltuah mi zoh tik ah, thim nak an tuah fate Pathian ni peng an i sel i, kan biaknak zei i an kan rel lo tuk caah a si i, kei cu vancung tiangin kawlparty cu ka zum ti hna lo tiah a chim. A chim mi tampi lak ah tlawmpal kan van langhter.


Chin mi minung(13) nih an i cit mi SUV motor cu lam an kham nak – CHIN IDOL\nMalaysia ram Kuala Lumpur ah phungning loin a lut mi Chin mi minung (13) nih an I cit mi SUV motor cu May/19/19 zingka suimilam 7:30 ah Malaysia ram Semanggol khua le Ipoh khua karlak (meng 190/5 ) highway lampi hleicung lamkam an khamnak thir a pah I hleicung in a tang lei lamcung ah minung(4) an va tla I a hmun ah minung 3 an thi.a dang pakhat cu Taiping sizung ah an chiah.\nAn zapi a khawng I a cawnghram mi hi minung (7) an si.\nBaptist Khrihfabu tawk nak le Tipil innak tuanbia tawi hi rak rel ve\nLamkaltu hna chan in khrihfabu cu an dirh hna i luat tein an i hruaihna.khrihfabu pakhat kha a cunglei in ttemtawnnak le uknak a umlo.tahchunhnak ah Jeruslam,Antiiok,Efesa,Korin khua ah a ummi khrihfabu hna hi luat tein an mah cio in an rak i zoh.a ho kuttang hmanh ah an umlo.cu caah khrihfabu cu amah tein […]\nLaipa Rap hlasak thiam Pa Tling US dam tein phan cang\nKan Laitlang chuak, kokek rapper, Paling Strove, cu USA dam tein a rak phan cang. Tuzan cu CYONA convention ah hlasak a thawk cang lai.\nJapan ram i Cartoon Studio meikang i minung(23) an thi i a dang minung tampi\nPosted on July 18, 2019 Author chinidol.com\nJapan ram,Tokyo khua Studio cu pa pakhat nh meiduah ruangah a tlawm bik minung (23) an thi I a dang minung tampi hliamhma an pu.cawnili ni zinglei ah Tokyo Animation Co Studio chungah misual pa pakhat a rak lut tiah palek lei nih an chim. Meiduahtu si lai tiah an lung hrinh mi Kum(41)nih hin […]\nSaram kong pawl theih hngalh nak an bawm tu ding rak re ve


Pu Tum Bik Le Pu Ngun Hram Ca Ko Ah Ttih A Nung Lai Hih – The Chinlung Post\nThantlang khuanu khuapa dihlak Olivia nu nih vate tluk ceo men in an hmuh dih ko hna hi aw (chaichaih dingtlak lawng tein),Thantlang khuanu khuapa pawl cu Australia i a ummi Olivia nu chaichaih dingtlak lawngte nan si ko rua hi, a poi ngai. Kan pastor tthattha le evangelist tthattha vialte zong Olivia nu chaichaih dingtlak men lawngte nan si ko rua hi. A tlunglai cu atu cia bak in kan zenhpiak tuk hna.\nLungttial sang in a thok lai i Siizung sang tiang pakhat hnu pakhat an chaih hna lai sikaw a vanchia mi lebang cu nan hnakhaw ah kan chaih hna a tinak ah nan mit hna i an khen sual hna ahcun loh bak si ko lai. Thantlang ah le mit siibawi a um fawn lailo i. Pu Tum Bik le Pu Ngun Hram ca ko ah ttih a nung lai. Mithman pathum bak an i benh a hau lai. David nih Goliath chai in a chaih phun bantuk le bang a si ahcun ttih a nung chinchin lai.\nNu pakhat nih chai in chaih duh ding tlak tiangtiang cu maw kan si ko tihi thuk deuh in nan ruah a hau lai. A tlung tik cu khua hauka ah vokthau le pangpar tthirual he nan va don zokzok a hau te lai kha aw.Thantlang khuanu khuapa i phisin thiam lei in nan i la cang rawh. Aw sireng kan palh tuk, hi hnu hmailei ah cun hi bantuk in a cang tinak hnga lo kan i ralring cang lai tiah toidornak he nan um awk deuh a si nan.\nPalhmi cungah phisin thiam in i lak hi fim a si hnga maw ti ka ruat. A hramthok ahcun COVID committee ah Thantlang upa pakhat hmanh kan i tel lo nan ti i zarhkhat hnu ahcun sub-committee ah kan i tel nan ti tthan fawn. Hihnu zarhhnih hnu ah van in hal tthan hna seh law COVID committee ah Thantlang lawngte kan si, Kawl bawi pakhat hmanh an i tel tung lo nan ti tthan men lai. Nu le pa nih fale cu ca i zuam law boih lak khawh i zuam,\nkut i rianttuan cu a har tuk tiah nunchimh lio ah Bill Gates le Mark Zuckerberg zong boih an la ve lo nan vawlei cung mirum bik le minthangbik ah an i chuah ve ko tiphun in Thantlang khuanu khuapa thinhar bu he i phisin thiam lei in nan i la cang rawh. A poi ngai. Thantlang khua dihlak Nineveh khualipi bang buri puan nan i aih dih i nithum le zanthum chung rawl ulh in thla nan cam a hau lai.Note: Hi cabia hi Pastor Van Tum tial mi si. Crd, Van Tum


Australia Cozah sin ah ca kan ttial mi le kan hal mi cu an vun tuah colh – The Cherry Par\nAustralia Cozah sin ah ca kan ttial mi le kan hal mi cu an vun tuah colh\nThank you Senator Dean Smith. Thank you Australia. for hearing our voice and taking effective actions against the military and standing with the people of Burma.\nAustralia Cozah sin ah ca kan ttial mi le kan hal mi cu an vun tuah colh. Hi thil a tlamtlin khawh nak ding ah biatak te in a ttang mi kan cakuat Prime Minister le Foreign Minister amah pumpak in a va pe i a va ceih pi tu kan hawi ttha Senator Dean Smith le Australia cozah cung ah kan i lawm tuk. Abik in Australia Chinmi hna biatak te in nan ttan caah asi.\nAustralia cozah sin ah thil 3 CHRO nih kan hal. 1. Ralkap cozah he pehtlaihnak tuah lo in targeted Sanction tuah\n2. Australia nih kumchiar Burma ram development aid a tuah mi cu Democracy cawlcangh nak ah tthial ding. 3. R2P hi a herh ning in ruah piak ding. Acung i thil 2 khi a tu an vun tuah colh. R2P cu ram tampi he biatak te in ceih khan hau mi thil asi.\nRelchap, Chinram khualipi Hakha I CDM tuahmi cozah riantuan cu zatuak ah 92% an phan. Kan hnu zarh ah CDM tuahmi dihlak 2600 an si i- 85% hrawng an si I tu zarh ah CDM tuahmi minugn 354 an vun ichap caah 92% an phan cang.\nCDM tuahmi zapi fonh ah 2954 Hakha lawng ah ah an si i mah cu 92% an si cang. Government demparments dihlak department 66 nih CDM an tuah. Kan tei cang. Ralhrang phu SAC a cawl kho tilo. Lungsau le lungrual te in pehzulh tu a hau. Ralkap uknak kan phur khawh hrimhrim lai! Ralttha te in CDM atuah mi vialte le sa lak le ral lak ah rianttuan tu vialte upat nak pek bu in.\nHakha ah CDM a tuah mi cozah riantuan 2600 renglo an si. Cozah rianttuan Township, Distric, State level dihlak zatuak in 85% nih CDM ah an itel. Falam ah DCM atuah mi cozah riantuan 1675 an si. Cozah rianttuan zatuak in 92% nih CDM ah an itel. Thantlang khuachung ah CDM atuah mi 1116 an si. Khuachung cozah rianttuan zatuak in 98% nih CDM ah an itel. Tuchun ah Tedim khua in palik 40 nih CDM ah an rak itel. Ara lai mi zarh cung ah Chin State cu 100% CDM kan si lai. Khuadang thawng a rauh hlan ah kan rak thanh lai.\nTutan ah Ralkap uknak kan tei hrimhrim lai.\n← March thla dih hi biapi taktak in kan ralrin a hau\nCNF/A le ralkap kong update →


Education – Chin Modern News\nTi ikholh cu minung kan thianhlimnak le ngandamnak a kan petu thil pakhat a si. A hlei in, Malaysia ram ahcun siinpi ah Doctor thiamsang a simi hna nih an mizaw tak a lin tukmi hna pawl khi tikholh an fial tawn hna. Minung caah Tikholh/takkholh cu a tthat ve bantukin ralrin awk zong tampi … Read more\nCategories Education 163 Comments\nFebruary 28, 2019 December 12, 2018 by chinmodernnews\nVawlei cung cu i manh lo ngaiin riantuan le cawlcanghnak hmun a si bantukin, rian he pehpar in kan va phaknak hmun paohah chuncaw ei asiloah din-ei dakta a hmangmi ka si hna. Dr Sameer Patel nih cun, kan tuah le tuah lo zong ruat theng lem loin nifate i ngeih pengmi ziaza (habit) ah … Read more\nCategories Education 201 Comments\nRua Chungin A Chuakmi Ti Khi Ngandamnak Caah A Rak Ttha Ngai Ve\nRua chung i a ummi ti khi , mi tam deuh nihcun ka theih ko lai nain, minung ngandamnak caah a tthat kan thei tuk men lai lo. Tuluk le Thailand ram hna nihcun a tthatnak an theih ngai piin ah kokek sii bantuk ah an hmanmi an hman ngaimi a si. Rua kung a … Read more\nCategories Education 91 Comments\nTha umnak ca i dinmi (Energy drinks) timi pawl hna hi, rianhrang a tuan deuhmi hna le zanrian (nightship job) a tuan deuhmi hna nih din khun deuhmi a si. A ruang cu mitkuh zong a hrioter deuh pinah thazang zong a um deuh i riantuan caan chung caah thahnem deuh seh tiin, mitam u … Read more\nKan Ha A Chiatter Khotu Thil Phun (8)


CNLD Cu Pathian Sinah Thla A Cam Hmasa ,NLD He An I Dang Bak Ko – Myanmar Chin\nCNLD Cu Pathian Sinah Thla A Cam Hmasa ,NLD He An I Dang Bak Ko\nSeptember 13, 2020 Myanmar Chin Chin 0\nCNLD Cu Pathian Sinah Thla A Cam Hmasa\nChin Miphun nih kan i ngeih mi CNLD cu Chinmi le Pathian duh zawng tein rian a thok ko cang. CNLD soisel tu NLD tanh tu le Salai Lung Thli Tum tanh tu caah an thin akhenh ngai men lai.\nCNLD cu Khrihfa 100% an umnak a si bantukin 2020 thimnak ah mipi sinah lemasinak tuah an thok bakin a nungmi Pathian sinah bawmh an hal hmasa i lawmhnak bia an chim hmasa. Pathian nih kan ram hi thlachuah ko seh an ti colh.\nCNLD cu a tu hi Chin mipi nih an dirpi tuk cio cang caah Chin ram ahcun CNLD nih teinak a hmuh hrim lai tiah ruah a si cang. NLD tanh tu micheu nihcun CNLD sungh ding an i zuam len nain a ngah ti rua lailo, NLD tanh tu micheu pawl cu an chung le NLD upa an sinruang men ah a si tiah amah Lungthlitum zong nih a chim.\nCNLD cu Miphun covo lak than dingah hmai a nor tu an si i Chin miphun kan tling bik caah zei Chin poah nih dirpi a si cang. Salai Lungthlitum zong nih a doh hnik nain a doh khawh tilo caah NLD tu doh hram ai thok lio a si. 2020 thimnak caah mipi sinah an duhmi an chim cio i,CNLD lawng hi an policy kong a chim mi an si. NLD le CNPle party dang nihun CNLD thatlonak chim in vote an kawl.\nCampaign Thoknak Caah Thlacamnak le Thluachuah Halnak\nThlacam piaktu : Rev. Dr. Za That (General Secretary, CACC)\nNicaan : 2020 September 10, zinglei sml 8: 30\nA hmun : CNLD Party Zung, Hakha\n“Zohhmanh nihin ah hin nangmah cu miphun hna cung le pennak hna cung ah, phawi awk le ṭheh awk ah, hrawh awk le phun awk ah kan chiah cang” – Jeremiah 1 : 10\n“A bia kan theih paoh ahcun a za, tiah nanmah le nanmah kha i hleng len hlah uh. A bia cu a tuah tu in tuah deuh uh” – Jeim 1: 22\nChin National League for Democracy, Hakha Peng nih “Thimfung Lemsoinak (Campaign) Thoknak Caah Thluachuah Halnak le Apnak” kan tuah. Thimnak Commission nih 2020 September 8 in 2020 November 6 tiang Campaign caan a onh bantuk in phungning in Campaign thoknak caah thluachuah halnak le apnak kan tuah mi hi a si.\nCACC GS in Rev. Dr. Za That nih 2020 September 10, zinglei sml 8: 30 ah Candidate hna caah siseh, Party caah siseh, CNLD mino caah Thluachuah Halnak le Apnak a kan tuahpiak cang. September 10 thok in CNLD Party, Hakha Peng cu Campaign kan thok cang tiah thawng kan in thanh hna.\nCNLD Party, Hakha Peng nih khua kan khanning hi Hakha Peng in khuakip ummi CNLD chungtel hna sawm in minung 500 i tel in thlacamnak le thluachuah halnak tuah kan timh. Asinain Covid-19 ralrinnak a chuah ṭhan caah abi te in Pathian sin Thluachuah Halnak le Apnak kan tuah hi a si.\nThluachuah halpiaknak le apnak a kan ngeihpiaktu CACC GS Rev. Dr. Za That cung ah lunglawmhnak tampi kan ngei.\n“MIPHUN COVO LAAK THAN DING AH” Chin ram le Chin miphun a dawtu dihlak nih CNLD thimfung nan kan thlak cio naklai upatnak le toidornak he kan in sawm hna.\nPathian nih Chin ram le Chin miphun dihlak thluachuah kan pe ko seh.\nCNLD Party, Hakha Peng.\nSualpalhnak kongah si lo in, Khuate nih Virus an Buaipi Ruangah, Rampumpi Huapin 9 points in Biden nih Trump a Lawnh


Chin Refugee Service | Chin Baptist Churches USA\nMalaysia ah aa dormi kan miphun hawi Chinmi hna cu ram kip ah an phan thluahmah cang. A rauh hlan ah New Delhi, India in kan miphun hawi hna cu ram kip ah an rak phan ve hna lai. Caan saupi hmu lo in a ummi u le nau, ta le far, nu le fa, pa le fa, le chungkhat sahlawh hna he van i ton cu lung a hno, lawmhnak mithli a tla kho. Pathian khuakhanning ngai hi! Chim thiam awk a ttha lo. Thinlung le thlarau in zumh ding long a rak si ko.\nMalaysia le India in ramdang ah kal khawhnak caah a kan zuampiaktu ramhruaitu hna le miphun nu le pa hna dihlak cungah lunglawmhnak tampi kan ngei. Kan miphun nih Lairam ah harnak kan tuar long si lo in, lampi India le Malaysia ah kan temtuarning le kan lohtlauning hi a fak tuk. Kum caan saupi tuar kho ding kan si lo. Ramdang ah kan kal khawh tuannak ding ah thla cam cio hna usih.\nCBC, USA ram chung rianttuantu pastor te le hruaitu upa hna nih kan tuah khawh mi cu a um lo nain, thlacamnak he kan si khawh nak zawn cio in khrihfabu chung zumtu hna he ttanlak cio a si. US cozah nih an ram ah Karen le Chinmi pawl dornak nawl a kan pek lo lio ah Rev. Dr. C. Duh Kam le Word Relief, Christian Freedom International, le Jubilee Campaign rianttuantu hna nih March 07, 2006 ni ah White House ah Mr. Tim Georglein, the Special Assistant to President, kha an va ton. Chinmi hna kong kha chim caan a ngei. Ramdang minung le khrihfa bawmtu hna le kan ram hruaitu le upa dihlak hna rianttuannak le Chinmi zumtu hna thlacamnak cu Pathian nih thluachuah a pek. USA ah kan miphun nih dornak nawl a hmuh caah duhsah tete in an ra pah lengmang cang. Kan umnak khua cio ah a rak phanmi miphun hawi hna caah khrihfabu, pastor le hruaitu hna nih bawmh khawhnak lam kha hawl cio a si.\nRefugee caah American Baptist Churches, USA cu Church World Service he rianttuan tti zungzal mi a si. Kuam ah kan um lio in a kan bawm peng mi a si. A tu zong ah Karen le Chin miphun tampi a phan ding kan um caah an si khawh ve nak zawn in bawmhnak lam cu an hawl lio. Asian American Baptist Leaders Summit cu Valley Forge, PA ah February 26-28, 2007 ni an tuah. Rev. Dr. Chum Awi le Rev. Dr. Duh Kam an kai ve. Chin Refugee kong kha an chimh hna. ABC USA nih Burmese Refugee Task Force komiti a siam i refugee kong caihnak meeting cu May 14, 2007 ni ah tuah a si tthan. Rev. Dr. Thlaawr Bawihrin le Rev. Dr. C. Duh Kam an kai kho ve. Karen pawl hi thawng tamtuk a ra ding an si caah Thailand ah a um mi Karen sinah missionary a ttuanmi Rev. Duane Binkley le a nupi kha Karen pawl bawm ding in USA ah an chiah hna. Karen caah rian an ttuan pah in Chin refugee hna nih bawmhnak kan herhnak kong cu mi dang sinah an thanh pah ve.\nMalaysia ah aa dormi Chinmi hna ca’h rianttuannak CHRO Refugee Service Project ahhin ramdang khrifabu tampi nih bawmhnak tuah cio a si. Ramkip le khuakip in Laimi (Chinmi) zumtu hna nih pek mi Pathian chaw hna cu hmun khat te ah harnak a tuarmi miphun hawi hna caah rian an ttuantti. Jesuh Khrih nih “Ka unau pakhat khat cungah, zeitluk hmanh in sifak le nauta si sehlaw, nan tuahmi thil paoh hi ka cung i nan tuah a si ko (Matthai 25:40,” tiah a ti bantuk in harnak a tuarmi miphun hawi hna caah bawmhnak kan tuah mi hna hi Khrih caah rian kan ttuan a rak si.\nKannih Chinmi cu ramdang kan phak cangka tein khrihfabu in kan dir caah Pathian ram caah rianttuan hram kan thok tuan kho. Ramdang Chin khrihfabu lakah upabik cu kum sarih long a si rih. Kal a hrawt ka mi khrihfabu hna nih Lairam ah rian kan ttuan mi a tam ngai cang. Kan cawlcanghning hi American Baptist Churches, USA hna nih a hmuh tikah zohchunh awk tlak ngai in an kan ruah. Khrihfabu in kan dir hna caah zumtu dihlak ttang rual in kan sinah a ra mi miphun hawi hna bawmhnak zong kan tuah khawh deuh. Rianttuantu pastor le khrihfabu hruaitu hna zong pakhat le pakhat thawng kan i hal, kan i thanh. Khrihfabu cio in thazang kan chuah cio, ttha ngai in bawmhnak kan tuah khawh hna lo hmanh ah, a phan thar mi caah tlam a tling deuh ngai. Zumtu pumpak cio nih kan ngeih mi bawmh duhnak thinlung nih tamtuk rian a ttuan cang. Ramdang khuasa Chinmi hna le khrihfabu chungtel hna cu retheih hram kan thok ka te long a si rih. Kum tam ngai retheih hau zong kan si kho. Sihmanhseh, kan miphun hawi hna he Pathian ram le Lairam le miphun sernak caah hmailei ah kan dir tti ding mi kong ruah ah thazang a um tthan lengmang. Pathian bia in kan miphun hi dinnak a ttanh mi miphun ah ser i zuam hna usih.\nPathian bia cu Profet Isaiah sin ah “Tho tuah, Jerusalem, ni bantuk in tlang tuah; Bawipa sunparnak cu na cungah a tlang (Isaiah 60:1)” tiin a lang. Hi bia hi Babilon saltannak in a rak kir i zalawnnak a hmu mi Jerusalem khua ah a um mi Judahmi sinah chimmi bia a si. Babilon in a kir rih lo mi an um rih. Jerusalem kha tho law ni bang tlang tuah, tiah a ti tikah Jerusalem khua kha si lo in zalawnnak a hmu mi hna kha a chim duh mi a si. Kannih Laimi (Chinmi) caah Lairam ah a ummi hna cu Judah saltang bantuk an si. Lam tanttim ah khua a sa mi hna cu “Na fapa hna cu lamhla piin an ra lai i na fanu hna cu ngakchia bantuk in puak cung in an rak lai (Isaiah 60:4)” timi saltannak in a kir ding mi pawl an si. Judah saltang a hluan mi hna le lam tanttim ah a um mi hna kha ‘Tho tuah, ni bantuk in tlang tuah’ ti awk an ttha lo. Ramdang a phan i zalawng tein khua a sa mi Laimi (Chinmi) hna hi Bawipa sunparnak nih ni bang a tlaan hnawh mi kan si. Tho in Pathian ram caah rianttuan ding kan si; kan miphun caah rianttuan ding kan si. Pathian nih kan miphun thluachuah pe ko seh!


Salai Ngun San Aung: CDM Atuah Mi Vialte Upat Peknak le Nawlpat Nak – Buanchukcho\nSalai Ngun San Aung: CDM Atuah Mi Vialte Upat Peknak le Nawlpat Nak\nAugust 17, 2021 admin Uncategorized 0\nCDM atuah tu nulepa hawile vialte hna, khat lei kap in CDF ai awh in nan hmai zong kan i khap hna lo ti zong chim ka duh ko, nan harsa tuk hrim ko lai. Mizeihmanh rian kan tuan kho lo, kan i hlawhfa kho ti lo. Khuate ah lo a tuah mi, rian a ttuan mi dah ti lo cu kan harsa tuk hringhran ko hna lai. A si nain Pathian nih Ti le Rawl loin cun an kan chia hram lai lo timi ruahchannak ka ngei ko.\nCDM tuah in Mizoram lei ah aa dor mi hna zong, Mizoram a um mi kan Laimi hna nih siseh, Mizoram kan unau si hna seh, a kapkip in faak pi in zohkhenh nak an tuah timi kan theih tikah kan i lawm i, khat lei in kan hna zong a ngam deuh ngai.\nCDM a tuahtu vialte, nan mah hi kan keeng ruh taktak cu nan si ko. SAC ralkap, Uico Cozah a nun khawh lonak ding, a tluk khawhnak ding ah nanmah CDM pawl hi nan biapi tuk. Nan mah pawl nan kir tthan i rian nan tlaih tthan sual ahcun, nan fanau le hna nih thisen le nunnak pek in hriam kan tlaih mi vialte hi a lak a si ko lai, sullam ngei lo ah aa chuah ko lai. Cu pin ah Ralkap tei khawhnak ding ah kum tamtuk kan rau than lai i kan tei kho ti lai lo.\nMeithal kuanfang bantuk in CDM hi a biapi timi zong nan theih cia a si ko nain ka vun nolh than duh. Kan i bochan tuk hna, kan i upat tuk fawn hna, hi Cozah rian nan hmuh khawhnak ding caah kum zeizat riamruam dah sianginn nan kai, Phaisa nan dih timi kan ruah, nulepa U le nau le chungkhar cawm nak ding caah hi rian hi nan i thim i zeitluk harsa in dah nan rak luh timi kan theih. Cun hi rian in nan chuah than tak tikah zeitluk in dah a har lai timi ka theih ko.\nA si nain nan hnu lei ah mipi kan um ko timi zong kan cah duh ko hna. Cun mipi vialte lawmh zawnh lio ah ka rak chim cang bantuk in CDM a tuah mi hna hi an lahkhah bantuk in kan bawmchan kho hna lai lo, an herh ning tluk in zeihmanh kan bawm kho hna lai lo.\nSihmanh sehlaw na pawgkam ah CDM a tuah mi an um ahcun Ti hraikhat te le, na fang pawngkhat te kha rak hrawm ve hna law, kan har ah kan har ti hna lai, kan ttam ah kan ttam ti hna lai, kan khim ah kan khim ti hna lai, cu ti cun nun i hrawm hna usih law, kan uanu CDM pawl hi lungdong in Cozah rian ah an kir than lo nak ding ah biatak tein i dirkamh, i bawm cio hna usih.\nNote: Online biaruahnak ah video in a chim mi asi, mipi theihtlak, thazaang peknak bia a si kan ti caah Cafung tein kan rak tial tthan mi asi…..VOA Journal\nBiden to Speak on Afghanistan Crisis\nတစ်နေ့ နှစ်ချိန်သာ အပြင်ထွက်ခွင့်ပြုပြီး နယ်ကျော်ကတ် မပြနိုင်လျှင် ငွေအတောင်းခံရသော မန္တလေးတွင် ယနေ့ လူသူအသွားအလာ ကျဲပါးနေသည်


Launak ngeimi nih zoh lo ding. Gym tuahmi pa nih 250kg a cawi lio bak ah a ke kiak, ttihnung hringhran. Video zoh chih – Chin World News Evening\nLaunak ngeimi nih zoh lo ding. Gym tuahmi pa nih 250kg a cawi lio bak ah a ke kiak, ttihnung hringhran. Video zoh chih\nOctober 23, 2019 Salai Van Theihtlei\nGym a tuahmi pa nih 250kg a cawi lio bak ah a ke kiak, ttihnung hringhran. Video zoh chih\nRussia ram Khabarovsk ah a ritmi cawi khawh i zuamnak a um i Yaroslav Radashkevich timi pa cu 250kg a a cawi lio bak ah a ke kiak sual, video ah zoh tikah tihnung hringhran ko.\nA ke kiah hnu in siizung ah an tlikpi colh, a nunnak caah cun tihnung a si lo. A dam than colh ko lai ti a si. Anih hi gym tuah ning a chimhtu personal trainer a si. Hi hnu cun a ritmi zong cawi ngam dawh a si ti lo. Yaroslav Radashkevich nih 250kg cu a keng ah a chiah i a dir, thut ai timh lio ah khat lei a ke kiak i a tlu. A ke cu zoh ngam lei a si lo, a fak taktak lai. Gym tuahnak ah a rit tukmi cawinak in ke le kut ai hrawhmi an tam ngai cang, an ruh nih a in khawhnak leng in a ritmi an cawi caan ah an ruh a kiah tawn hi a si. A tangbik ah video um lai. Daily Mail\nRelchih. Cawnpiaktu Nakin Theihthiampiaktu Kan Herh Deuh: Minung a simi paoh nih lungrawh, lungfah le ngaihchiat timi kan ngei dih. Vawlei hi a tlin lo bantukin kan nunnak (life) hi a tling kho ve lo. Mi rum bik pa zong a chawva ruangah a lungre a thei peng i misi fak bik pa zong chawva a kawlnak ah a lungre a thei peng ve ko. Chikkhat caan chung cu chungkhar nuam ngai in kan um i hawi herh lo bang kan um caan a um tawn ko nain tthen caan khi a phan ko lai. Mi zei bantuk fa hmanh hi aa nuam zungzal bal lo. Tlin lonak vawlei ahhin a leng pengmi kan si.\nCu bantuk hawi ton ciomi fahnak le kan nunnak chungah a cangmi kha fak tukin kan ruah a si ahcun lungrawh, lungdonghnak le ngaihchiatnak pawl kha zawtnak (depression) ah a cang. Lungrawh le lung dongh paoh hi depression ngeih a si tinak a si lo, mah ti na um paoh ah ka ngei rua ti zong i ruat fawn hlah. Depression ngeih ahcun rian ttuan zong ttuan khawh a si lo, ttuan lo awk a tthat lo i i thawh dah ti lo cun. Depression timi cu a thuk tuk i fiang ngai ngai hmanh in hrilhfianh a harmi a si. Cancer ngeih kan ttih bantuk depression ngeih zong hi a ttih bakin kan ttih awk a si i, kan ngeih hlan tein zei bantuk thil ka cung a can sual zongah fak tukin ka ruat hrim lai lo tiah kan um hi a ttha tukmi a si.\nKan i ruah lo tuk in thil a can i kan lungrawhnak, kan ngaihchiatnak le kan lungfahnak kha a ni le caan a liam lengmang i zawtnak phun ah aa sem sual a si cun cu kong chim cu na ning zak hlah. Mipi sinah chim ngamh lo zongah nangmah an neihniam biktu sinah chim i zuam law chunglei tuarinnak khi leng ah kan chim cun a dam deuh tukmi a si, cucaah chim i zuam ko law na lung a dongh lomi nih fak piin an bomh lai.\nChan hi ai thleng tuk cang le sining hi an sang tuk cang tikah kan caah lungrawk thil a simi hi a karh chin chin lai, hawi sining kan tluk lo ruang, cozah phung kan zulh thiam lo ruang, ngaknu tlangval i hlenthawinak ruang, chungkhar i tukvelh a tam tuk ruang, hawi rian ttha an ttuan i rian kan hmuh khawh ve lo ruang le kan dawtmi hna nih an kan liam tak ruang i ngaihchiat tuk ruang tiin lung dongh thai hi a fawi tuk. Lung hi voi tampi a dongh ahcun zawtnak ah a cang kho.\nCu tikah kan herh cem dingmi hi cawnpiaktu an rak si lo, theihthiam piak tu an rak si. Mah ti ka ti tikah cawnpiaknak hi a herh lo ka tinak a si lo. Depression a ngeimi hna hi pastor te, counsellors te, doctors te le thiamsang (specialists) pawl nih an khamh mi hna nakin pawngkam theithiam piaktu ngeih ahhin khamh khawh deuh an si. A bik in hawikom dawtu ttha ngeih hi a si. Cun chungkhar theithiam piaktu ngeih hi a biapi khun rih. Depression a ngeimi minung hi khrihfa nun zong a si lo, mi tthawng lo tuahmi thil a si, Pathian i tlaihchan uh, nan thlarau thazaang a der,\nKhrihfa hna nih cun tiah chim hlah, cawnpiak hlah, mah nih khan a pelte zong thazaang a pe hrim lai lo. A zualter chin lai. Cawnpiaknak nakin, theihthiam piaktu si hi i thim deuh hna u sih law cucu thil ttha deuh a si. Zawtnak a si caah zawtnak cu ziah na ngah tiah ti awk a si lo. Pathian i tlaihchan seh law mu ti zong a herhnak a um lo. Depression ngah le Pathian theih lo ai pehtlai lo, cancer ngeih i Pathian na thei lo ti he aa lo. Nunnak i lak belte hi cu biadang a si ve ko i hi kong cu keimah le nangmah nih bia khiah awk kan ngei lo.\nDepression hi dam khawh a si ko. 100% in dam khawh a si ko, theihthiampiaktu nakin cawnpiaktu le mawtchiat tu kan tam deuh caah hin a tam u cu dam kan i herh tuk. A dammi belte hi an tlawm. Theihthiam piaktu hi kan herh pengmi a si caah na hawikom, na unau, na nu le na pa, na fa le kha ni 3 nak cung leng chuak duh lo le thil zeihmanh tuah zuam duhnak a ngeih ti lo i zawt ttung lo i rawlei a duh lo ahcun nunnak khamh dingin Pathian nih ttuanvo ngan bik a ka pek i lungsau tein le nem tein zohkhenh dingmi ka ngei cang ti va philh hlah. Midang nih cun kan theihthiam piak kho hna lai lo caah kan mah pawngkam a ummi cio te hi kan i zohkhenh thiam i “Dawtnak” timi hmai kan fonter ahcun kan zapi in kan i khamh khawh lo zongah pahnihthum tel kan i khamh kho lai i cucu miak tuk a si ko.\nNote: Nini khat cu na fa lila, na hawikom ttha bik lila le nangmah lila hrim kha hi chung hin na um kho ko. Cucaah thlarau lei le thluaklei zong in timhcia tein um i zuam ko. Bawipa nih cun a tei cia dihmi a si ko. Credit: Nusung Hrangtlung\nKhah! Salai Lungthli Tum Nih Thawngthanhnak A Tuahmi Hi A Herh Taktakmi Asi\nA Poi Taktak Si Australia Melbourne Ah A Ummi MNKF Chungtel Dihlak Le Pastor Dihlak Le Comunity Upa Nih Hihi Tha Tein Ruat Uh! Kan I Ralrin Deuh Ahau


Palik Bawi A Rawltam A Celh Ti Lo! Duhlonak Langhtertu Chuncaw A Hal Hna! – Chin 11 News\nPalik Bawi A Rawltam A Celh Ti Lo! Duhlonak Langhtertu Chuncaw A Hal Hna!\nPalik bawi pa a rawl tam a celh ti lo sandahpiahmi buhfun a hal hna! Nihin Yangon ah fapa tlau pa bantuk in palik bawi pa nih a rawl tam celh lo ah mipi buh fun a hal hna. A zoh a chia taktak. A kam ummi minu pakhat nih maw pathian a ningzah hngalh lo pi he pe hlah uh tiah a ti len.\nNain bu fun a pumi nu pakhat nih a buhfun pakhat cu palik bawi pa a pek i an hmuh hngan bak ah motor cung thu i a ei colh. Mi fanau a mitau zoh tik ah baw pakhat zong a lo lo rawl lo ti lo in sau ngai um dawh a si.\nA kut dong bang in pakhat tein tiah ningzak celh lo bu khin a hal hna. Mipi nih an au hnawh beh. Amah lawng si lo. A dang palik zong an tampi. Kutdok in an um pah cang hna. Credit: Tlung Ceu Thang\nThawngpang Dang Relchih Ding: Dr Sa Sa Pathian nih ralkap kut in rammi chanchuah tu ah hmang ko seh. A caah thlacam kan herh. Nihin UN inn ka hrenh meeting ah Dr SaSa nih Kawlram kong a chim cang lai. Amah bia hi UN zong nih a zumh bikmi si.\nMicheu nih Dr SaSa cu siibawi a si. Ramkhel lei ah a ngakchia tuk an ti. A hman sinain Bible chan kan zoh tikah ah kum nono tete zei experiance hmanh ngei lomi David, Joseph, Daniel le Judah tlangval hna nih ram an lak ko. An miphun an luatter ko hna. Pathian nih Dr SaSa umpi in miphun saltan nak chung in luatnak chuahpi tu ah hmang ko seh. Crd:TCT


Na Lung (Heart) Nih Ttha Tein Rian A Ttuan Tilo Timi A Langhter Tu Thil Phun (8) – Lai Holh News\nBy ronaldaung on August 27, 2019\n1. Ban Fah\nPa an si ahcun kehlei ban hi a fak i nu an si ahcun a pahnih ningin a fah ahcun lung (heart) nih ttha tein rian a ttuan ti lo timi a langhter. Khawnden loin ban fah na hman ahcun na lung (heart) a ttha lo tiah ruah khawh a si ve.\n2.Pehtlai Bakin Khuh (Cough)\nKhuh hi cu a ruang tampi a um kho. Asinain na khak ah aihre zawng phun le a haang ah thisen phun in a um asiahcun na lung (heart) a ttha lo tikhawh a si. Lung tthat lo a langh tertu phunkhat a si ve.\n3. Ke, Kerek le Kephah Fah\nLung (heart) nih ttha tein thisen a kalter (cycle) a tuah khawh lo tikah thahri pawl hna kha, tisues chungah an lut i, kefah a chuah ter ve. Asinain kefah paoh ah lung zawtnak ngeih ti khawh a si ve lo.\n4. Rawl Ka Thawt Lo Le Luat Chuah\nLung zawtnak a ngeimi hna hi cu rawl ei duhnak thinlung an ngei lo i, an luat a chuak zungzal ve. Hi ti na um asiahcun na kal (kidney) le na pawpi hna nih ttha tein rawl na eimi digestion an tuahkhawhlo caah a si i siibawi te sinah naa piah hrimhrim a hau.\n5. Lungre Theihnak Ngeih\nRuah lo piin lungre theih na hman asiahcun na lung nih ttha tein rian a ttuan lonak kha a langhter ve. A ruang cu na thi (blood pressure) kha a kai i,na thatur ( heart beat) kha a hung nuar caah a si.\n6. Lung Fim Loin Um\nLung (heart) nih thisen a kalter ning le cycle a tuahning a tthat lo tikah thahri pi pawl hna kha a kham i lungfim loin um a si ve. Cu caahcun hi bantukin na um asiahcun siibawi te hna sinah check-up naa tuah cawlh a hau ve.\n7. Hmai A Rau\nThisen a kalning a tthat lo tik le blood cells pawl hna an hung tlawm deuh tikahcun hmai a hung rau. Hi bantuk hi lunh tthat lo ruang zongah a si khomi a si fawn.\n8. Taksa A Bo\nKan vun ah a bomi tete a hung umnak a ruang bik hna cu thikai ruangah 48%, cholesterol a kai ruangah 29% le lung zawtnak ngeih ruangah 59% tiin an i pehtlai hna.\nZeirel Loin Um Lo Dingmi Thikai Zawtnak Nih A Langhter Mi\nTikik Nakin Tilum A Tthat Deuhnak A Ruang\nPethlanei Hi Ngandamnak Caah Zeitluk Indah A Tthat,Rak Rel Ve Hmanh\nThin (Liver) A Thianter Tu Serthlum Hawng


Trump nih "Ka Sung Thluahmah" Tiin Aa Vuankhan | THE CHIN EXPRESS\nTrump nih “Ka Sung Thluahmah” Tiin Aa Vuankhan\nTrump nih president zuamnak ah a sungh thluahmahmi aa hngalh.\nTrump a ṭanṭi tampi nih POLITICO media sinah “nai hrawng cu poll ah Biden nih Trump a tei tuk caah le a ṭanṭi pawl nih ralrin an pek tuk caah Trump nih ka sung thluahmah ti aa hngalh,” tiah an chim.\nTerm 1 lawng president ṭuan dawh asi, an ti.\nTrump nih coronavirus pulrai ṭha tein a kham khawh lo caah le ram pumpi ah miphun thleidan buainak a khah caah fak tukin soisel a tong. President a ṭuan chungah tutan hi a boruak chia bik, tiah Trump bawmtu pawl nih an chim.\nKan hnu Zarhteni ah Tulsa khuapi ah mipi vote leem biachimnak a tuah lio zongah minung tlawmte lawng an chuah caah a mualpho taktak.\nNilini ah Fox News media thawngchimtu Sean Hannity nih Trump interview a tuah lio zongah “term 2nak president na ṭuan ahcun zei dah nai tinhmi an si?” tiah bia fawite a halmi zong ṭhaṭhi in a let kho lo. Aa sai lomi lawngte sau takak in a chim caah Trump ruahnak petu an lungrawk tuk.\nMah interview lio ṭhiam ahcun, amah le mah aa zum ngai tawnmi president nih ka sung men lai tiah a thluamthlam in a chim, “Joe Biden hi nan president asi te ko lai, aruang cu mi cheukhat nih an ka duh lo,” ati.\nCharhchan: POLITICO ah Mirangca in tling tein rel khawh asi – a sau tuk caah a rel zuam lomi an tam sual lai tiah a tawifiannak in ka ṭial.


Zualko: Thla 6 te lawng a si rihmi Mercy nih mual a kan liam taak – Chin World News Evening\nZualko: Thla 6 te lawng a si rihmi Mercy nih mual a kan liam taak\nOctober 31, 2020 October 31, 2020 Salai Van Chin News\nBawhte Mercy Thiemneihhoih thla 6 mi Pu Sanglun le Pi Thuomi hna i an fanute cu caan saupi siizung ah an i thlop hnu ah dam kho ti loin nizaan October 30-10-2020 zaan suimilam 8:00 PM hrawngah Pu sanglun upa inn Thlanmual sang ah a ummi Chiengkonpang ah mual a kan liam taak.\nAtu bantukin kumkhat a tling rih lomi thla 6 bawhte nih mual a kan liam taak hi cu kan ngaihchia in kan lungfak tuk hringhran. Hringtu a nu le pa caah zeitluk ind ah a fah hnga mu. Ngaihchiatnak a tongmi chungkhar sahlawh cingla ruahchan Pathian nih an ngaihchiatnak hnem hram ko hna seh. Chirhchan: Zomi Times\nThawngpang dang rak rel chih: Ni 4 chung a tlau mi Pu Ceu Hlei Thang ngandam tein an hmuh than cang. Thantlang Peng Thlualam ram ah thing-ah putnak in 2020 October 24 ah a tlau mi Pu Ceu Hlei Thang (kum 33 a si) cu October 28 ah ngandamte le himbawm tein an hmuh thang cang, tiah October 29 ah kan theih.\nPu Ceu Hlei Thang hi ramtang ah ni 4 chung a um tik ah kedan aa danh lo i a ke cu a tlek ngaingai nain a ngandam ko, tiah kan theih. Atu bantuk mitlau hi Thantlang khuami zong ni zeimawzat a tlau hnu ah hmuh a rak si bal ve, tiah kan theih. Source: The Hakha Times


Bawipa nih a rem tiah cun kum thar hin cun ka album ka vun thok than cang lai – Hakha Cherry\nBawipa nih a rem tiah cun kum thar hin cun ka album ka vun thok than cang lai\nBawipa nih a rem tiah cun kum thar hin cun ka album ka vun thok than cang lai.Mi tampi nih thla nan kan campiak lengmang ti hi ka zumh bakmi a si.Ka lawm tuk.Cun hi ka page nan follow,like, comment,share mi vial te nih ka tuahmi ah i zuam chin ding in thazang a ka pek zungzal. Nan za pi cung ah ka lawm tuk.\nKa bia dongh hlan te ah hi People Choice Award tuahkho ding in na saduhthah a tak in na tlin ter khawhmi cung ah Chintube ngeitu Rosie kan lawmhpi tak tak. Bawipa thawng in a si caah Bawipa nih sunparnak co ko seh! Kan miphun hi cawisan awk thlak tluk in cawisan kan thiam lo lio ah a lam pakhat nan kan sial piak a si tiah ka hmuh i pumpak in ka rak lawm tuk. Bawipa nih a ram le miphun caah in hmang chin ko seh.\nNan dihlak Bawipa nih thlawchuah in pe ko hna seh! Hmantlak-Ngun Ceu Uk Credit-Esther Van Hnem Sung\nGeorgia State Ah Thimfung An Chek Than Lai


China Covid Sii Tha A Der Caah Booster Sii Voikhat Chunh A Herh - TIMES OF CHIN NEWS\nChina Covid Sii Tha A Der Caah Booster Sii Voikhat Chunh A Herh\nPosted By: thawngthawng August 18, 2021\nChina nih a ser mi covid runvennak sii Sinopharm cu a tha a der deuh ruangah sii a chunhmi hna nih a voihnihnak ah booster dose voikhat chunh chih a herh tiah mithiam pawl nih an chim.\nHi China sii a hmang mi Peru ram ah zohfelnak an tuahmi data ningah sii voihnih a chunh mi nih zawtnak 50.4% lawng a ven khawh caah zawtnak doh khawhnak ding ahcun duh ning in a cak lo tiah South America ngandamnak vuanci zung nih an thanh. Cucaah, mithiam pawl nih sinopharm vaccine dose 2 lak hnuah booster dose voikhat lak hi ruah a herh ngai tiah an ruah.Amah belte cu mah vaccine nih thih khawhnak chance 94% hrawngin a khamh khawh ve tiah an ti.\nPeru ram National Health Institute le Institute dang pahnih in mithaim hna nih China, Beijing Institute of Biological Products nih a ser mi Sinopharm (BBIBP-CorV ) sii hi voihmih a chun cang mi Frontline workers sing 4 hna sin in zohfel mi a si. Peru ngandamnak lei riantuan hna nih Sinopharm sii lawng hi an ram ah an hman mi a si i, a ruang cu mah sii hi an ram ah a phanh hmasa cem a si ruangah a si i, atu cu AstraZeneca le Pfizer zong an chunh khawh ve cang tiah theih a si.\nSinopharm sii a chun cang mi Cambodia, UAE le ram cheukhat hna cu US le UK sii he booster dose voikhat pek dingin chimh an si. Peru health institute in Dr. Leli Solari nih; a tha cem mi cu a voithumnak sii i chunh a herh hrimhrim ti hi a si. A voithumnak hi zeitik ah dah chunh ding a si lai i, zei vaccine dah kan hman lai ti hi a si tiah a chim.\nSinopharm hi 50.4% lawng zawtnak a ven khawh mi cu a tha a der deuh tiah ruah a si nain WHO nih a pom cang mi a si i, doh khawhnak level 50% a si ahcun a pom mi a si. WHO nih China nih covid sii a ser mi hi zohfelnak an ngeih hmasa bik ahcun 78.1% in zawtnak a do khawhmi a si tiah a chim. Credit: The Chin Post


Adoniram Judson bang Kirtthan! - A VEL IN KHAMH KAN SI\nINN AH KIR TTHAN CANG\nLuke 15:18-19, 'Ka tho lai i ka pa sinah ka kal lai i, "Ka pa, Pathian sin le na sinah ka sual cang. Na fa ti awk ka tlak ti lo; man phalh in na chiahmi hna na sal pakhat bantuk in ka chia ve ko," ka ti lai,' ati.\nKan zaam cuahmah lio ah daihnak kan ngei kho lo. Bawipa sinin kan zaam ahcun thinlung daihnak hmuhding ah a har. Chikkhat nuamhnak cu kan hmuh men lai nain chunglei daihnak taktak asi tawn lo. Chikkhat hnangamnak kan hmuh tawn nain caansau lunglawmhnak an si lo. Pathian sin in chikhat nuamhnak caah kan zaam cuahmah nak hin kan baa kho men. Lungthin uknak hmun ah chikkhat kan umnak in kir kan duh ko bu ah kirnak ding hmun fiang lo in kan um kho.\nNa thinlung kha inn lei panh in na mer khawh. Lungnemnak he Amah kan panh tthan ahcun Bawipa nih a ngaihthiam lo dingmi sualnak a um lo; a remh khawh lo dingmi ningzahnak a um lo; Vailam cung Jesuh tthawnnak nih a hrawh khawh lo dingmi nunak-thilrit a um lo. Ahak mi kan thinlung hmanh a tthawngmi pathian thisen hmai ah cun a dir kho lo. Kan sualnak vialte chung in a kan thianter cang.\nSiseh zumhnak le ngaihchihnak he amah sinah KIRTTHAN kan herh. Jesuh sinah kirtthan timi cu, Amah philh lo, sual ngaihchih in a mah panh- aduhnak kawl tthannak- nunpeknak kha asi. Biathlam 3:5 ah, " Zeitluk niam i na tlak cang kha philh hlah. Na sualnak kha na mertak hna lo ahcun, ka ra lai i na mei vannak kha a umnak hmun in ka thial lai." Bawipa sinin kan zaam sual ahcun amah sinin kan zaam hlan i kan rak ngeihmi daihnak le lawmhnak hna kha ruat tthan in kan sualnak kha i ngaihchih i Khrihfa mi hna teinak lei ah kirtthan ding kha kan si.\nKan nunnak a thar in Amah kan pek tthan tikah a herhmi cu Toidornak, Amah sin i sual phuannak le kan kaltak mi Amah he i rem tthannak lam kawlnak hna hi an si. Kan kirtthanak ahhin kan sual ruang ah Pathian hmai i ngaihchiatnak taktak, le Jesuh sin ah upat awktlak in kirtthan nak le Amah kha kan hmuihtinh a sinak hna kha an i tel a herh. Zeicatiah Satan nih zuumtu sio nak ding caah a thilmi lemsoinak sa hi fawi tein a leettthan ballo. Sihmanhseh kan hal ahcun Bawipa nih amah a lawmhtertu thil tuahkhawhnak thazaang le tuah duhnak lungthin cu a kan pek ko lai.\nFilipi 2:13,"Pathian tinhmi kha nan zulh khawh nak hnga le cu tuah duhnak lungthin nan ngeih nak hnga, Pathian cu nan chungah rian a ttuan zungzal ko." Kan donghnak asi mi kan INN, Pathian sin i kan kirtthan tikah, Pathian ttangnem chung dinhnak in a chuak mi zalonnak-luatnak le chunglei lawmhnak taktak kha kan co.\nBiakinn ah kal in Pathian rian ah i pek ngai ko bu-ah chung lei in a tlaumi si hi a fawi ngaingai. Minung thong tampi cu Amah sin an kirtthan hnuah Pathian nih sunglawi taktak in a hman hna. Angaingai ahcun, a thukbik mi sualnak in a khat mi hna nih a liannganmi Pathian dawtnak kha fian deuh le theih deuh khun asi tawn i Amah he i pehtlaihnak ah zaang a tthawng deuh mi si asi tawn.\nAhmasabik America Missionary; Pathian lamkal tu pa, Adoniram Judson cu 1700 hnu lei ah a chuahnak Khrihfa innchungkhar in a rak zaam. Kum 16 asi ah Brown timi Sianghleiruun ah a lut. Cuka ah cun Pathian tthawnnak le sernak kha zei a rello tu pa Jacob Eames he an i kom. French catial thiam pa Francois Marie Arouet ( Voltaire tiah minih an theihmi) pa tialmi cauk pawl le French Philosophers pawl catial mi kha a hawi pa Jacob ruahnak peknak in a van rel hna hnu ah, a nu le a pa cu, "Pathian a um lo tiah a zummi pa (Atheist) ka si cang," tiah a chimh hna.\nCun nitlak lei ah rang aa cit i a kal. Zaangba ngai in khual a tlawn hnu ah riahnak Hmun ( Inn ) pakhat ah a riak. Thin thi lo in aa hngilh lio ah khat lei khaan in fahnak ruangah hna bei dong ngai in aunak aw thawng pakhat kha atheih. Cu authawng nih cun Adoniram Judson cu a lauter ngaingai. A ruangcu "Ka hawi pa Jacob Eames nih Ttihphannak, Zawtnak le Thihnak hna hi zeitindah a hmuh hna hnga?" ti kha a ruah tthan.\nZingka khua a hungdei tikah, zaan ah a cangmi thil kong cu a hal hna. Riahnak ngeitu pa nih a leh mi cu, "Zahan zan deilei ah a thih beh kha na theih ko theu lai tiah ka ruah. Amah zong mino te asi i nangmah he tthi khat hrawng nan si lai. Nichuah leiah a ummi Brown timi sianghleiruun ah ca a cawng vemi a si i, a mah a min cu Jacob Eames a si," tiah mithi pa kong cu a chimh. (Cuzaan i khat lei khaan ah aihram in a rak thimi pa cu Pathian aumlo tiah a cawnpiak tu pa Jacob Eames kha a rak si ai. )\nCuticun Ni tlak lei nih cun a dawk kho ti lo i Adoniram cu aa ciitmi a Rang kha INN lei ah a monghtthan-\nA Kir ter tthan -. A nunnak kha Jesuh a pek i caan tlawmpal ah pathian thawngttha chim ding ah amah cu Pathian sinah aa ap ( Aa pe ). 1812 Nohawng 6 ( February 6, 1812 ) ah Adoniram Judson cu ramdang ah thlah hmasabik mi Amerikan; thawngttha aupi tu (America's First Foreign Missionary) ah a cang.\nPathian lam cu a va dik i khuaruah har a va si dah! Thazaang pekho tu Baibal cacang lakah pakhat;\nII Samual 14:14,"Kannih cu kan dihlak in kan thi hrimhrim ko lai, vawlei i thlet mi ti ruh tthan khawh ti lomi bantuk khi kan si; sihmanhselaw hi a zaam mi fapa hi phung leng chuah mi si lo dingin khua a khangtu cu a nunnak Pathian nih a lak piak lai lo." Kan nunnak ahhin lam phunphun in Pathian hi kan kaltak khawh i a mah sin hin kan zaam kho ko. Siseh tuandeuh le tlai dueh lawng asi; Pathian zaamtak nak hin kaan baa chin thluahmah ko lai. Biaknak lei aunak aw thong tampi hi zeirel lo in kan um kho ko. Cun Biakinn i thangtthatnak ah kal ding in sawm kan si nak aw tam pi hi zeirel lo in kan um kho fawn ko; Pathian sin kan phak nak hnga a kan bawm cuahmah mi kan hawi le tampi zong hi kan doh khawh i an bia kan al khawh ko hna. Siseh Pathian thinlung chung ah cun Amah sin i kanmah phak ter tthannak kha aum zungzal.\nPathian nih, Amah amin zong Daihnak asi bantuk in, kan nunnak ah Daihnak hmuhter akan duh. Daihnak Siangpahrang nih,"Daihnak kan chiahtak hna, keimah daihnak cu kan pek hna. Vawlei nih an pek hna bantuk in kan pe hna lo. Lung rethei le vansang au in um hlah u: nan thin zong phang hlah u,"( John 14:27) tiah a kan ti.\nKan zaamtaknak kha ngol in Amah zumh hram kan thok ding kha Bawipa nih a hngak ko. Bawipa he nun kha zeitluk in dah a nuamh ticu na theih rih ko lai. Cucaah Kirtthan i Pathian kan zaamtak hlan bantuk te khan amah sin ah nung in kan rak tinco mi lawmhnak taktak kha tinco tthan ding ah Amah sinah kir kan herh. "Bawipa zungzal ka Inn a simi Nangmah sinah ka rak kirtthan cang," tiah khupbil in Pathian hmai ah ngaihchihnak he kan lu kan khun ahcun, kan nunchung ah atu caan hi a sunglawibik le a liannganbik NI le Caan asi kho.\nBawipa a zaamtak lo mi le a suallo mi kan um lo. Kan zaam tak tik ah lung re theih nak nih kan nun a den i Pathian sin kan um lio caan kha kan ngai. Kha nun kha kan hmuhtthan khawh nakhnga ding caah Amah sin ah kan sual ngaihchih in kirtthan kan herh. Sual ngaihchih in Amah a panh tthan mi hna cu Bawipa nih a lamkal tu ah a ser hna i vawlei nih pek khawh lo mi Daihnak he zungzal nunnak lam ah an kal tawn.\nFapa tlaupa cu Inn in a tlau i Ngaihchih nak he ka kir lai i ka pa sin ah ngaithiamnak ka hal lai tiin, Inn lei a panh. Inn a phanh tikah a pa cu aa lawm i puai a tuahpiak. Kan kal tak mi kan INN, Pathian sin ah ngaihchih in Ngaihthiamnak hal ding ah: KIRTTHAN CANG USIH.


Khah! Mawtor 8 Cu Pasaltha Hna Nih Bomb In An Phomh Hna + Video -\nJune 17 zing lei suimilam 11: 20 hrangah Sagaing ram kulh Chaung-U peng Myinmu khua lei ah a rak ra mi ralhrang mawtor 8 cu pasaltha hna nih bomb in an phomh hna caah ralhrang 4 an thi tiah video he an langter. Mah a link hi /khitthitnews/videos/ hmeh piak law video na ozh khawh lai. Thawng dang: North Korea ah a min hngalh lomi chungril lei zawtnak cu kan buaipi cuahmah lio tiah nawlngeitu hna nih June 16 ah an thanh.\nCu zawtnak a ngeitu hna cu anmah dang tein kan chiah hna nain ṭha tein dothlatnak tuah ding in North Korea hruaitu Kim Jong Un nih nawl a chuah, tiah KANA nih a langhter. Zawtnak a ngeitu hna cu bawmhnak pek ding in Hiju khuapi ah June 15 ah khan sii-ai hna cu an kuat dih cang i, hi zawtnak hi Typhoid asiloah Cholera a si kho, tiah thiamsang hna nih cun an ruah.\nRamchung minung a nuai(million) in an zaw ti in thanh a si hnu ah May thla chung ah khan emergency in thawng thanhnak zong an ngei cang i, a zawmi hna hi covid-19 zawtnak zong an ngei chih tiah zumh a si. A chuak cuahmahmi zawtnak ngeitu milu zat le zeitin dah zawtnak a hramthawhnak a si timi cu fiang tein an langhter lo nain chungril lei zawtnak a si, tiah ṭuanvo ngeitu nih an chim.\nThawng dang: Russia thantar a cuangmi tilawng pahnih nih a liamcia thla ah khan Ukraine ah an laak ciami facang hna cu i phorh in, Syria ah an kalpi tiah US Satellite Company Maxar nih June 16 ah an langhter. Maxar hmanthlak ning in Russia thantar thlirtu tilawng pahnih hna nih cun May thla chung ah khan Russia nih a control-nak Crimean Seaport-Seavastopol ah facang an phorh tiah a langhter.\nMaxar Satellite nih Syria ah a phanmi Russia tilawng dang hmanthlak hna zong a khawmhsuat i, cu facang hna cu pehzulh in phorh ṭhan ding in motor tampi cu artlang in an dir, tiah a langhter chih. Russia le Ukraine ramhnih cu vawlei cung ramdang sinah 29% in facang zuartu an si i, Russia ralkap hna nih an laakmi hmunram chung in an fir, tiah Ukraine nih Russia cu sual a phawt.\nRussia nih an laakmi Ukraine hmunram chung in facang tones sing 6 tluk cu an kan firpiak i, cu chung in cheukhat cu Syria ah an kalpi, tiah Ukraine ramchung cinthlaknak lei ṭuanvo ngeitu lutlaibik bawmtu nih June 8 ah khan a chim. Ukraine cu vawlei cung ramdang ah facang tambik a zuartu ram pakhat a si i, Russia nih Ukraine seaport vialte a phih dihmi hi vawlei cung ram dihlak ah mangṭam tlunter a duh caah a si, tiah nitlaklei ram hna nih an mawhchiat. crd- the chin post


US ah kawlram caah UN ah rian a tuan mipa thah ding in nawl an chuah – Lai Lungrawn Post\nUS ah kawlram caah UN ah rian a tuan mipa thah ding in nawl an chuah\nAugust 6, 2021 August 6, 2021 admin Myanmar News\nUS ah U Kyaw Moe Tun Thah Ding in Mi an Hlan Myanmar ram aiawhtu UN palai a simi U Kyaw Moe Tun thah ding in US ah a ummi Myanmar rammi pakhat an hlan, tiah Reuters thawngzamhnak nih a ttial.New York ah a ummi bu pakhat nih U Kyaw Moe Tun thah ding in Myanmar rammi pa an hlan hi a si.Asinain, an hlanmi pa nih U Kyaw Moe Tun cu thah loin a thli in a pehtlaih in thah ding in an hlannak kongkau a phuan dih, tiah Reuters nih a ttial.\nRFA nih, “U Kyaw Moe Tun thah ding in an hlanmi pa cu FBI nih an kalpi cang. Hi Myanmar rammi pa hi US ah Visit Visa in a rak rami a si i, US ram ah i dor thai ding in a sokmi zong a si,” tiah a langhter ve.Hi kong he pehtlai hin RFA nih U Kyaw Moe Tun pumpak an pehtlaih i bia an hal nain “FBI nih an tawlrel cuahmah lio a si caah keimah pumpak nih dikthlir in chim awk a ttha rih lo. Anmah US cozah lei zong nih thawngpang an chuah rih lo tik ah ka theithiam rih ko u,” tiah a leh hna.\nU Kyaw Moe Tun nih, “Na nun a him lo tiah thawng cu an ka thanh. Palik nih hlathlainak an tuah cuahmah lio a si. Keimah pumpak nunhimnak zong palik nih ttuanvo an lak ko,” tiah Reuters thawngzamhnak ah a chim.\nReuters thawngzamhnak nih FBI sin ah Email in bia an hal nain FBI lei nih, “Mah bantuk nunhimnak lei ttuanvo laknak kong cu mizapi sin ah dikthlir in kan phuang tawn lo,” tiah an leh.U Kyaw Moe Tun cu SAC nih uknak an lak hnu ah UN ah SAC aiawh loin Myanmar rammi aiawh in kut zung thum thlir buin bia a chimmi kha a si the chin journal.\nSAC ralhrang vialte cu sal kuttang ah thi hlan lo ding in nawl chuah piak an sicang\nBreaking News:SAC ralhrang le mipi ralkap karlak ah kahdoh nak fak ngai a chuak than.


Ngapali Beach ah zohdawh taktak in hman ai thla mi Hlasak thiam PoPo.. – DOH PHIT\nNgapali Beach ah zohdawh taktak in hman ai thla mi Hlasak thiam PoPo..\nHlasak lawng hlah maw a thiam lai tiah, model zong asi chih i duh nung taktak le zohdawh taktak in hman ai thla tawn tu asi ve.\nsexy nawn in hlasak thiam le minthang PoPo nih atu bantuk in hman a van i thlak tik ah hin zoh a rak dawh hringhran ko hih,\nNgapali Beach hi cu a phan bal mi hna nih an chim tik ah a dai i lung a nuam, hna a ngam, miphun tling in tlonlen asi tik ah a nuam khun an ti. Mi zei paoh nih kal an duh cio nak hmun asi i, lemcang thiam hna zong chungkhar in thaw an vai chuah tawn nak hmun asi.\nNgapali Beach hi kawlram chungah cun minthang taktak ve mi asi, Tourist le ram chung minung hna hrim zong an kal lengmang nak hmun asi, mirum pawl hna zong chungkhar in le hawi le kom tiin nuam ah an kal tawn nak hmunhma nuam ngai asi.\nNgapali Beach ai dawhnak hmanthlak pawl…\nMiss Ethnic Myanmar ah ai zuam kho mi hna Hmanthlak Photo..


Hniang Zi, Author at THE CHIN EXPRESS - Page 3 of 17\nVaal Kap Cung Nung Nih US Ah Mual A Kan Liam Tak\nDear Chin miphun hawi le hna, Nizan ah rak thanh cangmi, Vaal Kap Cung Nung (kum 45) nih mual a kan liamtaak nak le ruak thlahnak kong ah fiangfai deuh in thawng kan hun thanh ṭhan. Lam nai lam hla…\nBethsy Lalrinsangi Nih Aa Thimmi Evan\nKan unau nu Bethsy Lalrinsangi nih a va ngeihnak ding nithla rel a thawk ve cang. Thih hlan lo chungkhar dirhpi ding aa thimmi pa Evan. cu amah hi si ko hih. Bethsy va ngeih dingmi kong ka ttial duhnak…\nLairam: Lawngtlai Khuapi ah “Hlukhla Kuut” Sunglawi Taktak In An Tuah Lai – by Salai Thomas Lian\nLai miphun, Laiholh le Laica, Lai nunphung sang chin seh. Kan Lai nunphung ni sunglawi lak ah aa telmi pakhat Hlukhla Kuut cu Mizoram chungum Lai District Khualipi Lawngtlai khuapi ah hlunghlai tak in an tuah lai tiah theih a…\nHalkha Ah Chin Miphun Ni An Thok Cang, Myanmar President U Win Myint Nih A Telpi Hna Lai\nChin state cozah tawlrelnak in tuahmi Avoi 71nk Chin Miphun Ni cu Halkha khuapi ah February 18 in khan an thok cang i Myanmar president U Win Myint nih February 20 ah a telpi hna lai. Chin Miphun Ni cu…\nAustralia, Perth Zatlang Paih Champion Ngahtu Lai Ram Ceu Nih Laksawng A Hmuhmi Dihlak CNF/A Caah A Pek\nAustralia, Perth khua i Kum 71nak Chin Miphun Ni, Zatlang Paih ah Champion asimi Pa Lai Ram Ceu nih laksawng a hmuhmi dihlak $700 cu CNF/A Victoria Camp caah a hlut. Laksawng pek a vun si i, a cohlan cangka…